પ્રથમ ટેસ્ટ : આફ્રિકા પર ભારતનો ૨૦૩ રનથી વિજય, ૧-૦ની લીડ\nજીતવા માટેના ૩૯૫ રન સામે આફ્રિકા ૧૯૧ રનમાં ઓલઆઉટ : ભારત તરફથી સામી-જોડજાએ દક્ષિણ આફ્રિકાની છાવણીમાં તરખાટ મચાવ્યો મોહમ્મદ સામીએ ૩૫ રનમાં પ વિકેટો ઝડપી : રવિન્દ્ર જાડેજા હેટ્રિક ચુક્યો\nવિશાખાપટ્ટનમ, તા. ૬ : વિશાખાપટ્ટનમમાં રમાયેલી ત્રણ ટેસ્ટ મેચોની શ્રેણીની પ્રથમ ટેસ્ટ મેચમાં ટીમ ઇન્ડિયાએ આજે દક્ષિણ આફ્રિકા પર ૨૦૩ રને મોટી જીત મેળવી હતી. આની સાથે જ શ્રેણીમાં ૧-૦ની લીડ મેળવી લીધી હતી. દક્ષિણ આફ્રિકાની ટીમની બીજી ઇનિંગ્સમાં મોહમ્મદ સામીએ ૩૫ રન આપીને પાંચ વિકેટ લીધી હતી જ્યારે રવિન્દ્ર જાડેજાએ ૮૭ રન આપીને ૪ વિકેટ લીધી હતી. મેચના પાંચમાં અને અંતિમ દિવસે ટીમ ઇન્ડિયાને જીતવા માટે બીજી નવ વિકેટની જરૂર હતી. જીતના મક્કમ ઇરાદા સાથે મેદાનમાં ઉતરેલી ભારતીય ટીમે દિવસના પ્રથમ બે સત્રમાં જ જીત મેળવી લીધી હતી. દિવસના પ્રથમ સત્રમાં મોહમ્મદ સામી અને રવિન્દ્ર જાડેજાએ ઘાતક બોલિંગ કરી હતી અને દક્ષિણ આફ્રિકી ટીમના એક પછી એક સાત બેટ્સમેનોને પેવેલિયન ભેગા કર્યા હતા જ્યારે અંતિમ બે વિકેટ લેવા માટે ભારતને બીજી ૨૨ ઓવર બોલિંગ ફેંકવાની જરૂર પડી હતી.\nઆ મેચમાં આઠ વિકેટ લેનાર રવિચંદ્રન અશ્વિને ટેસ્ટ ક્રિકેટમાં સૌથી ઝડપી ૩૫૦ વિકેટ લેવાની સિદ્ધિ મેળવી લીધી હતી. આ પહેલા શનિવારના દિવસે ભારતે તેનો બીજો દાવ ચાર વિકેટે ૩૨૩ રને ડિકલેર કર્યા બાદ દક્ષિણ આફ્રિકાને જીતવા માટે ૩૯૫ રનની જરૂર હતી. આ ટાર્ગેટના જવાબમાં ઉતરેલી દક્ષિણ આફ્રિકાની ટીમ ચોથા દિવસે રમત બંધ રહી ત્યારે એક વિકેટ ૧૧ રન કર્યા હતા. આજે પાંચમાં અને અંતિમ દિવસે દક્ષિણ આફ્રિકાના કોઇ બેટ્સમેનો મેદાનમાં ટકી શક્યા ન હતા. બીજી જ ઓવરમાં અશ્વિને બ્રુયનને બોલ્ડ આઉટ કરીને આફ્રિકાની આશાઓ ઉપર પાણી ફેરવી દીધું હતું.\nઅશ્વિનની આ ટેસ્ટ મેચમાં આઠમી વિકેટ હતી. ૬૬મી ટેસ્ટ મેચ રમી રહેલા ઓફ સ્પીનર અશ્વિને આની સાથે જ વર્લ્ડ રેકોર્ડની બરોબરી કરી હતી. હવે અશ્વિન સૌથી ઝડપથી ૩૫૦ ટેસ્ટ વિકેટ લેનાર શ્રીલંકાના સ્પીનર મુરલીધરનની સાથે આવી ગયો છે. ચોથા દિવસે એક પણ વિકેટ ન મેળવનાર સામીએ પાંચમાં દિવસે તરખાટ મચાવ્યો હતો અને એક પછી એક આફ્રિકન ટીમના ચાર બેટ્સમેનોને બોલ્ડઆઉટ કર્યા હતા. સમીએ સોથી પહેલા બાઉમાને બોલ્ડ કર્યો હતો. ત્યારબાદ પ્લેસીસ ૧૩ રન કરીને આઉટ થયો હતો. ટીમ ઇન્ડિયા આ મેચમાં પોતાની રણનીતિ સાથે મેદાનમાં ઉતરી હતી. કેપ્ટન વિરાટ કોહલીએ રવિન્દ્ર જાડેજાને બોલિંગ આપ્યા બાદ જાડેજાએ ઉત્કૃષ્ઠ બોલિંગ કરી હતી.\nજાડેજાને હેટ્રિક લેવાની તક હતી પરંતુ બેટિંગ માટે આવેલા ડેન પીટે બોલ સંભાળી લેતા જાડેજા હેટ્રિકથી વંચિત રહ્યો હતો. બીજી બાજુ બીજી ઇનિંગ્સમાં દક્ષિણ આફ્રિકા તરફથી નવમી વિકેટની ભાગીદારીમાં મુત્થુસ્વામી અને ડેન પીટે ઉપયોગી બેટિંગ કરી હતી. આ બંનેએ નવમી વિકેટની ભાગીદારીમાં સંઘર્ષપૂર્ણ ૯૧ રન બનાવીને ભારતની જીતને દૂર ધકેલી હતી. જીત માટે સંઘર્ષ આગામી ૩૨ ઓવર સુધી વધારી દેવામાં આ બંને સફળ રહ્યા હતા. પીટે પોતાની કેરિયરની પ્રથમ અડધી સદી ફટકારી હતી. આ ટેસ્ટ મેચમાં ભારતીય કેપ્ટન વિરાટ કોહલીએ ટોસ જીતીને પ્રથમ બેટિંગનો નિર્ણય કર્યો હતો. ભારત તરફથી મયંક અગ્રવાલે ૨૧૫, રોહિત શર્માએ ૧૭૬ રનની ઇનિંગ્સ રમીને ૫૨૦૦ રન કર્યા હતા. જેના જવાબમાં પ્રવાસી ટીમ ૪૩૧ રન કરી શકી હતી. બીજી ઇનિંગ્સમાં ભારત તરફથી રોહિત શર્માએ ૧૨૭ રન અને પુજારાએ ૮૧ રન કર્યા હતા. ભારતે ચાર વિકેટે ૩૨૩ રન બનાવીને દાવ ડિકલેર કર્યા બાદ આફ્રિકાને જીતવા માટે ૩૯૫ રનનો લક્ષ્યાંક આપ્યો હતો જેના જવાબમાં આફ્રિકાની ટીમ બીજી ઇનિંગ્સમાં\n૧૯૧ રન કરીને ઓલઆઉટ થઇ ગઈ હતી.\nઆફ્રિકા પ્રથમ દાવ : ૪૩૧\nકો. ડુપ્લેસીસ બો. મહારાજ\nસ્ટ. ડીકોક, બો. મહારાજ\nએલબી બો. ફિલાન્ડર\nકુલ (૬૭ ઓવરમાં ૪ વિકેટે) ૩૨૩ ડિક\nપતન : ૧-૨૧, ૨-૧૯૦, ૩-૨૩૯, ૪-૨૮૬\nબોલિંગ : ફિલાન્ડર : ૧૨-૫-૨૧-૨, મહારાજ : ૨૨-૦-૧૨૯-૨, રબાડા : ૧૩-૩-૪૧-૧, પીડટ : ૧૭-૩-૧૦૨-૦, મુત્થુસ્વામી : ૩-૦-૨૦-૦, રોહિત શર્મા : ૨-૧-૭-૦\nઆફ્રિકા બીજો દાવ : (ટાર્ગેટ ૩૯૫)\nકો એન્ડ બો. જાડેજા\nકુલ (૬૩.૫ ઓવરમાં ઓલઆઉટ) ૧૯૧\nપતન : ૧-૨૧, ૨-૧૯, ૩-૨૦, ૪-૫૨, ૫-૬૦, ૬-૭૦, ૭-૭૦, ૮-૭૦, ૯-૧૬૧, ૧૦-૧૯૧\nબોલિંગ : અશ્વિન : ૨૦-૫-૪૪-૧, જાડેજા : ૨૫-૬-૮૭-૪, સામી : ૧૦.૫-૨-૩૫-૫, ઇશાંત : ૭-૨-૧૮-૦, રોહિત શર્મા : ૧-૦-૩-૦.\nઐતિહાસિક જીતની સાથે...\nઘરઆંગણે શાનદાર દેખાવનો સિલસિલો જારી\nવિશાખાપટ્ટનમ, તા. ૬ : વિશાખાપટ્ટનમમાં રમાયેલી ત્રણ ટેસ્ટ મેચોની શ્રેણીની પ્રથમ ટેસ્ટ મેચમાં ટીમ ઇન્ડિયાએ આજે દક્ષિણ આફ્રિકા પર ૨૦૩ રને મોટી જીત મેળવી હતી. આની સાથે જ શ્રેણીમાં ૧-૦ની લીડ મેળવી લીધી હતી. દક્ષિણ આફ્રિકાની ટીમની બીજી ઇનિંગ્સમાં મોહમ્મદ સામીએ ૩૫ રન આપીને પાંચ વિકેટ લીધી હતી જ્યારે રવિન્દ્ર જાડેજાએ ૮૭ રન આપીને ૪ વિકેટ લીધી હતી. મેચના પાંચમાં અને અંતિમ દિવસે ટીમ ઇન્ડિયાને જીતવા માટે બીજી નવ વિકેટની જરૂર હતી. જીતના મક્કમ ઇરાદા સાથે મેદાનમાં ઉતરેલી ભારતીય ટીમે દિવસના પ્રથમ બે સત્રમાં જ જીત મેળવી લીધી હતી. ભવ્ય જીતની સાથે સાથે નીચે મુજબ છે.\n* વિરાટ કોહલીના નેતૃત્વમાં ભારતીય ટીમે આફ્રિકા પર પ્રથમ ટેસ્ટમાં ૨૦૩ રને જીત મેળવી\n* મેન ઓફ દ મેચ તરીકે બંને ઇનિંગ્સમાં સદી કરનાર રોહિત શર્માની પસંદગી કરાઈ\n* રવિચંદ્રન અશ્વિને ટેસ્ટ ક્રિકેટમાં સૌથી ઝડપી ૩૫૦ વિકેટની સિદ્ધિ હાંસલ કરી\n* અશ્વિને ૬૬મી ટેસ્ટ મેચ રમતા મુરલીધરનના રેકોર્ડની બરોબરી કરી\n* ભારતીય ટીમ પાંચમાં અને અંતિમ દિવસે આફ્રિકન બેટ્સમેનોને સસ્તામાં પેવેલિયન ભેગા કર્યા\n* પાંચમાં દિવસે ટીમ ઇન્ડિયાને જીતવા માટે નવ વિકેટની જરૂર હતી અને પ્રથમ બે સત્રમાં જ ભારતીય બોલરોએ આફ્રિકન બેટ્સમેનોને આઉટ કર્યા\n* નવમી વિકેટની ભાગીદારીમાં મુત્થુસ્વામી અને ડેન પીટે ૯૧ રનની ભાગીદારી નોંધાવી\n* ટીમ ઇન્ડિયાની જીતના સંઘર્ષમાં ૩૨ ઓવર સુધી રમત ખેંચાઈ ગઈ\n* મુત્થુસ્વામી અને પીટની લડાયક બેટિંગથી ભારતીય છાવણીમાં થોડાક સમય સુધી નિરાશા ફેલાઈ\n* ભારતે બીજી ઇનિંગ્સમાં રોહિત શર્માના ૧૨૭ની મદદથી ચાર વિકેટે ૩૨૩ રન કરીને દાવ ડિકલેર કર્યો હતો\n* આફ્રિકાને જીતવા માટે ૩૯૫ રનનો લક્ષ્યાંક આવ્યા બાદ આફ્રિકાની ટીમ ૧૯૧ રનમાં ઓલઆઉટ થઇ ગઈ\n* ભારત તરફથી તમામ બોલરોએ ઘાતક બોલિંગ કરીને આફ્રિકન છાવણીમાં મુશ્કેલી સર્જી\n* રવિન્દ્ર જાડેજા સહેજ માટે હેટ્રિક ચુક્યો


બોબી દેઓલ ફ્રેનોલોજી માટે ચિત્રો, તસવીરો અને છબીઓ.\nહોમ » સેલિબ્રિટી ભવિષ્યફળ » બોબી દેઓલ ફ્રેનોલોજી માટે ચિત્રો, તસવીરો અને છબીઓ.\nબોબી દેઓલફ્રેનોલોજી માટે ચિત્રો, તસવીરો અને છબીઓ.\nપાઓ બોબી દેઓલ ફોટો ગેલરી, બોબી દેઓલ ચિત્ર, અને બોબી દેઓલ છબીઓ જે તમને સામુદ્રિક, ફ્રેનોલોજી, હસ્તશાસ્ત્ર / હાથ વાંચવું, જ્યોતિષ શાસ્ત્ર અને બીજી આગાહી માટે ની પદ્ધતિઓ માં મદદ કરશે. આ એક વિસ્તરણ છે બોબી દેઓલ જ્યોતિષ શાસ્ત્ર અને બોબી દેઓલ જન્માક્ષર વચ્ચે જે તમે astrosage.com પર જોઈ શકો છો. આ બોબી દેઓલ ચિત્ર વિભાગ નિયમિત રૂપે અપડેટ થાય છે.\nબોબી દેઓલ 2022 કુંડળી and જ્યોતિષશાસ


નારંગી peels માંથી મધુર ફળ - ઝડપી રસોઈ વાનગીઓ, લાભો, નુકસાન અને સંગ્રહ શરતો\nમધુર નારંગી છાલ કેન્ડી - ઘરે બનાવેલા મીઠાઈઓ માટે સ્વાદિષ્ટ અને તંદુરસ્ત વાનગીઓ\nનારંગી peels માંથી મધુર ફળ, સોવિયેત યુગના આર્થિક ગૃહિણીઓની શોધ, ફરી લોકપ્રિય છે. તેનું કારણ એ છે કે, તેમની પ્રાકૃતિક મૂળ, શ્રેષ્ઠ પોષક ગુણધર્મો અને ઘટકોની એક પૈસો વર્થ છે. પણ રેસીપી છે, જે એક વખત રસોઇ સમય ગભરાઈને હવે, તમે ઉત્પાદન થોડીવારમાં ઇચ્છિત સ્થિતિ લાવવા માટે પરવાનગી આપે છે.\nનારંગી છાલના મધુર ફળના ફાયદા શું છે?\nનારંગી પીલ્સથી ફળદાયી ફળ, જે લાભો અને હાનિ , તંદુરસ્ત આહારની ચાહકો, આહાર આહાર બનાવી શકે છે અમે અતિશય વપરાશ વિશે વાત નથી કરી રહ્યા છીએ: 50 ગ્રામ મધુર ફળને ફાઈબર અને વિટામિન્સ સાથે શરીરને પોષવા માટે પૂરતા છે, અને ખૂબ જ નહી મળે. રાંધવાના ઓછામાં ઓછા ખાંડમાં તેમની કેલરી સામગ્રીને વધુ ઘટાડવામાં મદદ મળશે.\nનારંગી છાલથી સંદિગ્ધ ફળ ઊર્જા-સઘન ઉત્પાદન છે જે સખત કામમાં વ્યસ્ત લોકો માટે ખૂબ ઉપયોગી છે. અન્ય વસ્તુઓ પૈકી, તે કોમ્પેક્ટ છે, અને તેથી કામ કરવા અને મુસાફરી માટે પરિવહન માટે લંચબૉક્સમાં સરળતાથી ફિટ થઈ શકે છે.\nમધુર ફળના યોગ્ય ઉપયોગથી, તમે ઝડપથી વધારાના પાઉન્ડને છુટકારો મેળવી શકો છો. તેમને સમાયેલ પદાર્થો ચરબીના વિરામ માટે ફાળો આપે છે.\nમધુર ફળનો મધ્યસ્થ ઉપયોગ સ્વાસ્થ્ય, ચહેરાના ચામડી, વાળનું માળખું સુધારશે અને એવિટામિનોસિસને દૂર કરશે.\nકેવી રીતે નારંગી peels ના મધુર ફળ બનાવવા માટે?\nનારંગીના મધુર ફળો , સમગ્ર સાઇટ્રસનો ઉપયોગ સૂચવે છે, કાપીને કાપીને અને પકાવવાની નાની ભઠ્ઠીમાં સૂકવવામાં આવે છે. બીજું વસ્તુ - મધુર મધુર ફળ, જ્યાં કચરો ઉત્પાદન - ત્વચા, મીઠી ચાસણીમાં રાંધવામાં આવે છે, સુગંધિત અને ઉપયોગી ઉપાયમાં પ્રવેશ કરે છે. એકમાત્ર નુકસાન એ લાંબા રસોઈ છે, ઓછામાં ઓછું 20 કલાક લે છે.\nક્રસ્ટ્સ - 1.5 કિલો;\nખાંડ - 1,7 કિગ્રા;\nપાણી 750 મીલી;\nલીંબુનો રસ - 80 એમએલ;\nપાવડર ખાંડ - 40 ગ્રામ\n5 કલાક માટે પાણીમાં ક્રસ્સ ખાડો.\n20 મિનિટ માટે સ્વચ્છ પાણીમાં કુક કરો. સ્ટ્રિપ્સ માં કાપો.\n10 મિનિટ માટે ખાંડ સાથે પાણી ઉકાળો, લીંબુનો રસ અને ક્રસ્સો ઉમેરો.\n20 મિનિટ માટે કુક અને પ્લેટ દૂર.\n5 કલાક પછી, પાછા આવો અને કલાક ઊભા કરો.\nસહેજ ખુલ્લી પકાવવાની નાની ભઠ્ઠી માં સુકા.\nઠંડક પછી, નારંગી પીલ્સથી ક્લાસિક મધુર ફળ છંટકાવ.\nનારંગી peels ના મધુર ફળ માટે ચાસણી\nનારંગીના છાલમાંથી મધુર ફળની તૈયારી બતાવે છે કે ચાસણીની બનાવટ. તેના સાતત્યથી ઉત્પાદનની ગુણવત્તા પર આધાર રાખે છે: ખૂબ જાડા સ્થિતિસ્થાપકતાના પોપડાની વંચિત રહેશે, અને મીઠી અને પ્રવાહી ઉત્પાદનને સુગંધિત કરવાની મંજૂરી આપશે નહીં. આ કિસ્સામાં, ખાંડ અને પાણીનું પ્રમાણ 1:3નું પાલન કરવું અગત્યનું છે, અને સંતુલિત સ્વાદ માટે લીંબુના રસ અને મસાલાઓનો ઉમેરો કરવો.\nખાંડ - 500 ગ્રામ;\nપાણી - 1.5 લિટર;\nબેજ સ્ટાર -2પીસી.;\nવેનીલા પોડ - 1 પીસી.\nએક બોઇલ સાથે ખાંડ સાથે પાણી લાવો.\n10 મિનિટ માટે વેનીલા અને બેડનની પોડ સાથે રસોઇ કરો.\nલીંબુના રસમાં રેડવું\nનારંગી peels માંથી મધુર ફળ - ઝડપી રેસીપી\nક્લાસિક એક ક્લાસિક છે, પરંતુ ઓછામાં ઓછું વ્યક્ત પદ્ધતિ દ્વારા તૈયાર કરેલા ઘરે નારંગીના મધુર ફળ જેવું સારું છે, જેમાં થોડા કલાક લાગે છે. આ માટે, ક્રસ્ટ્સ વધુ કડવાશ દૂર કરે છે, મીઠું ચડાવેલું પાણીમાં ઘણી વખત ઉકળતા, ચાસણી અને એક કલાકની જૂની રાખવામાં આવે છે. પછી, થોડો ખુલ્લી પકાવવાની નાની ભઠ્ઠીમાં તેને બે કલાક સુધી સૂકવવા.\nક્રસ્સ - 450 ગ્રામ;\nપાણી - 7.7 એલ;\nપાવડર ખાંડ - 20 ગ્રામ;\nમીઠું - 20 ગ્રામ\nક્રસ્ટ્સને 2.5 લિટર ઠંડા પાણીથી ભરો અને 10 મિનિટ સુધી રસોઇ કરો.\nપાણી બદલો, 10 ગ્રામ મીઠું ઉમેરો અને તેટલી બબરચી.\nક્રિયા પુનરાવર્તન કરો.\nસ્ટ્રિપ્સમાં પોપડોને કાપીને, 250 મિલિગ્રામ પાણી અને ખાંડમાંથી સીરપમાં મૂકો અને એક કલાક માટે રાંધો.\nપકાવવાની નાની ભઠ્ઠી માં નારંગી peels ના મધુર ફળ સૂકાં.\nચોકલેટ માં મધુર નારંગી કેન્ડી\nપરંપરાગત રીતે, નારંગી છાલમાંથી મધુર ફળો પાવડર ખાંડ સાથે છાંટવામાં આવે છે, જો કે ચોકલેટની મીઠાઈઓ કચરામાંથી બહાર કાઢતી નથી. તદુપરાંત, ચોકલેટની કડવાશ એ અસ્થિમયતા પર ભાર મૂકે છે અને મધુર ફળના સુવાક્યને સ્તર કરી શકે છે. પછી બધું સ્વાદ પસંદગીઓ પર આધાર રાખે છે - મીઠાઈ ફળો ચોકલેટ સાથે સંપૂર્ણપણે અથવા આંશિક ભરી શકાય છે.\nક્રસ્સ - 600 ગ્રામ;\nચોકલેટ - 250 ગ્રામ;\nખાંડ - 1 કિલો;\nપાણી - 2.5 લિટર.\n500 મિલિગ્રામ પાણી સાથે સ્ટ્રિપ્સ ભરો અને 10 મિનિટ માટે રસોઇ કરો.\nપ્રક્રિયાને બે વાર પુનરાવર્તન કરો.\n1 લીટર પાણી, ખાંડ 250 ગ્રામ, પોપડો મૂકી અને 20 મિનિટ માટે રાંધવા.\nઅન્ય 250 ગ્રામ ખાંડ ઉમેરો અને 15 મિનિટ સુધી રસોઇ કરો.\nચર્મપત્રને ક્રસ્સ્ટ્સ ટ્રાન્સફર કરો\nચોકલેટ ઓગળે અને મધુર ફળ રેડવાની\nચોકલેટમાં નારંગી પીલ્સથી સૂકવવા માટે મધુર ફળ છોડો.\nસૂકા નારંગી peels માંથી Candied ફળો - રેસીપી\nઘણા ગૃહિણીઓ જૂના શેરોમાંથી નારંગી પોપડાઓમાંથી મધુર ફળ બનાવે છે. આ રાંધવાની પ્રક્રિયા અગાઉના રાશિઓ કરતાં જુદી છે, કારણ કે સ્ટોરેજ ક્રસ્ટ્સે કઠોરતા, સુગમતા અને ઓવરડ્રિડ દેખાવનો ઉપયોગ કર્યો છે. આ કિસ્સામાં, તેઓ પ્રવાહી, ભીનું અને શુધ્ધ પાણીમાં ત્રણ વખત ઉકાળવામાં આવે છે, પછી ખાંડ સાથે રેડવામાં આવે છે અને પાણી વગરનો કાંપ, ભેજને બાષ્પ કરીને.\nપાણી - 5.5 લિટર;\nક્રસ્ટ્સ - 300 ગ્રામ;\nખાંડ - 300 ગ્રામ\n30 મિનિટ માટે 1 લિટર પાણીમાં પોપડાની ખાડો.\nસ્ટ્રિપ્સમાં કાપો, પાણીના 1.5 લિટર પાણીમાં રેડવું અને એક કલાક માટે રાંધવા, દર 20 મિનિટમાં પાણીને બદલવું.\nપાણીને ડ્રેઇન કરો, ખાંડમાં મૂકો અને 40 મિનિટ સુધી પાણી વગર સણસણવું.\nપકાવવાની નાની ભઠ્ઠી માં ડ્રાય\nએક માઇક્રોવેવ પકાવવાની નાની ભઠ્ઠી માં નારંગી peels માંથી Candied ફળો\nનારંગી પીલ્સથી મધુર ફળોની ક્લાસિક રેસીપી લાંબી છે, સૌથી ઝડપી હજુ ઘણા કલાક લાગે છે, અને માઇક્રોવેવ પકાવવાની નાની ભઠ્ઠી 25 મિનિટમાં સ્વાદિષ્ટ સાથે સામનો કરે છે. આ કિસ્સામાં, માઇક્રોવેવને છાલ બનાવવામાં અને રસોઇ કરી શકાય છે અને મધુર ફળો સૂકવી શકાય છે. હેપ્પી માલિકોને માત્ર ઉકળતા પાણીમાં 10 મિનિટ માટે ક્રસ્ટ્સને પૂર્વમાં નાખવું પડે છે.\nક્રસ્સ - 350 ગ્રામ;\nખાંડ - 180 ગ્રામ;\nઉકળતા પાણી - 700 મી.\nઉકળતા પાણીના સ્ટ્રીપ્સને 10 મિનિટ માટે રેડો.\nપાણીને ડ્રેઇન કરો, 90 ગ્રામ ખાંડ ઉમેરો અને માઇક્રોવેવમાં 700 મિનિટમાં6મિનિટ સુધી રસોઇ કરો.\nખાંડ રેડો અને ક્રિયા પુનરાવર્તન કરો.\nઅધિક ચાસણી દૂર કરો અને તેને 8 મિનિટની સરેરાશ શક્તિથી સૂકવી દો.\nહોમમેઇડ મધુર ફળ કેવી રીતે સંગ્રહિત કરવું?\nઘર પર મધુર ફળ કેવી રીતે સંગ્રહવું તે જાણીને ઉત્પાદનના શેલ્ફ જીવનમાં વધારો કરવામાં મદદ મળશે. ઘણા લોકો જાણતા હોય છે કે મધુર ઉત્પાદનને સીલબંધ કન્ટેનરમાં સંગ્રહિત કરવું જોઈએ, પ્રાધાન્ય અંધારાવાળી જગ્યાએ, અને જો તે મીઠું ચાસણીમાં મધુર ફળ આવે તો - રેફ્રિજરેટરમાં. પોતાને માં, મધુર ફળ unpretentious છે, પરંતુ કેટલાક subtleties ધ્યાનમાં લેવામાં આવશે જોઇએ.\nમધુર ફળો તાપમાનના ફેરફારોને આધિન નથી, સરળતાથી હીમ લઇ જાય છે અને ફ્રિઝર અથવા ભોંયરામાં સંગ્રહિત કરી શકાય છે.\nએક ગ્લાસ કન્ટેનરમાં મધુર ફળોને સારી રીતે ભરેલા વાસણમાં રાખો.\nભીના રૂમમાં મધુર ફળ રાખો અસ્વીકાર્ય છે, સમય જતાં તેઓ એક સાથે વળગી રહેશે અને ગુણવત્તા ગુમાવશે.\nકેક "કાઇન્ડર આશ્ચર્ય"\nઘરે ચમકદાર ચીઝ - રેસીપી\nએક વર્ષથી નીચેના બાળકો માટે પ્યુરી\nકિન્ડરગાર્ટનની જેમ કૈસરોલ\nBorscht, કિન્ડરગાર્ટન તરીકે\nબાળકો માટે રેબિટ વાનગીઓ\nશિયાળામાં બાળકો માટે પિઅર પેર\nકેવી રીતે caviar રસોઇ કરવા માટે?\nસમર 2016 માટે કપડા\nકાઈલી જેનરની આંગળી સ્પોટલાઈટમાં હતી!\nનવજાત બાળકના સ્તનપાન દરમિયાન દ્રાક્ષને શક્ય છે?\nહર્નોવુહ - મસાલેદાર સ્વાદ સાથે આલ્કોહોલિક પીણાં માટે વાનગીઓ\nફિલ્મ "નોર્ધન કન્ટ્રી" ના તારાનું લેન્સ પહેલાં ખુલ્લું હતું\nબાથરૂમમાં સસ્પેન્ડેડ છત રેક\nજાતીય પ્રકૃતિના દ્રશ્યોને કારણે અંબેર હર્ડ નિર્માતા સામે દાવો કરે છે\nશરૂઆતના લણણીના રહસ્યો - પોલીકાર્બોનેટથી બનેલા ગ્રીન હાઉસમાં કાકડીઓની ખેતી\nકેટલી વાર હું મારા વાળ રંગી શકું?\nસાઇન "એક ક્રોસ લુઝ"\nચિકન સાથે પફ કેક\nબાળકના સેક્સ આયોજન માટે કોષ્ટક\nજેનિફર Aniston દ્વારા મેકઅપ\nકેટફિશ માંથી Balyk\nકેટલા જીવંત માછલીઘર માછલી?\nકેવી રીતે મેકરેલ marinate માટે?\nઆંગળી પર શંકુ\nArginine - ગુણધર્મો\nડિલિવરી પર કેવી રીતે યોગ્ય રીતે દબાણ કરવું?\nDerinat - બાળકો માટે નાક માં ડ્રોપ્સ


article by jigisha trivedi|સહેરોમાં શરનામાંની શોધ\n‘અલા હવડે રાણીપ જવા નીકળેલા ને કલાકમાં પાછા કેમના આઈ ગ્યાં?’ નિરાશ પગલે આવતાં સવિતાકાકીને જોઈને હંસામાસીએ પૃચ્છા કરી. ‘હું તો આખા વિસ્તારની પ્રદક્ષિણા ફરીન પાછી આઈ. ઘર જ ના મલ્યું. ખરેખર હોં, સહેરોમ તો ઘરો સોધવા એટલાં અઘરાં કે ભૈસા’બ હું તો ગ્વોડ્ડી થઈ ગઈ. જેને પૂછીએ, એ અંગ્રેજીમ શાઇડ બતાવે. રાઇટ ટન, લેપ્ટ ટન અને યુ ટન. આડાઅવળા ટનો લઈને રિક્સાવાળાએ અઢીસો રૂપિયા લઈ ઘરભેગી કરીે.’\n‘એડ્રેસ આપવાવારાનો જ વાંક. આખા શરનામાનો મેશેજ ભલેને કર્યો હોય, પણ ફોનમાં હમજાવવાનું અગત્યનું. એક તો સહેરોની શોશાયટીઓમ બે બે-તૈણ તૈણ ગેટો (ગેટ નં-1, 2,3એવું કહેવા માગે છે) હોય, તો છેલ્લું શેમાં વરવાનું?’ હંસામાસીએ ગુસ્સો ઠાલવ્યો. ‘આપડે પોળોમ તો ખાંચા હોય અને ખાંચો જ વળતો હોય. એટલે વાંધો ના આવે યાર, પણ સહેરોનું એમની રીતે હમજાવવું જોઈએ.’ કંકુકાકીએ પણ સામેવાળાનો વાંક કાઢ્યો. ‘પણ ખરી તકલીપ તો ત્યારે પડે જ્યારે ‘આપડે પોત્તે’ શરનામું ‘શોધવાનું’ આવે, કારણ કે ત્યાં તો તૈણ રસ્તાઓ હોય પાછા. ચાર રસ્તાઓ તો વળી બે બે મિલિટે આવ અને હદ તો જુઓ આ હેરોવાળાઓની. પાંચ-પાંચ છ-છ રસ્તાઓ રાખે.’ સવિતાકાકી કહે, ‘એં, બે કિલોમીટર જેટલું શર્કલ ફરો, તંઈ તમે એકાદા મેઇન રસ્તા પાંહે પહોંચો. ત્યાં હુંધીમ તો માર જેવા ભુલકણા ક્યાં વળવાનું હતું ઈય ભૂલી ગ્યાં હોય. એમાં જ તો પાછી આઈ.’\nસવિતાકાકી જેમનાં ઘરે ગયાં હતાં, એમનું ઘર જ ન મળ્યું. પછી મહિલામંડળમાં શરનામાંની જે શોધો થઇ છે... વાત ન પૂછો\n‘એડ્રેસ બતાવવાની બી કળા છે. જેને આવડે એને જ આવડે.’ કંકુકાકીએ કહ્યું. ‘હાચી વાત. સરનામું બતાવતી વખતે પહેલાં તો આપ્ડા મનમાં દિસાઓ ફિક્સ હોવી જોઈએ.’ કલાકાકીએ પ્રકાશ પાડ્યો. ‘એ તો પોસ્ટલ એડ્રેસ હોય તો મોબાઇલમાં મેપ આવે છે, એ જોઈને પણ પહોંચી જવાય.’ મેં વાત રજૂ કરી. હંસામાસી તૂટી પડ્યાં. ‘એટલે? રિક્સામ બેઠાં બેઠાં મોબાઇલમાં જોવાનું? હામે નંઈ જોવાનું? આપડે નીચું જોઈને શાઇડો આલીએ અને રિક્સાવારા ભઈ ના હમજે તો? મૂંગી રહેને ખબર ન પડતી હોય તો. બધી વખતે ટેક્નોલોજી ના કામ આવે.\nઆપડામાં બુદ્ધિ હોય ને એ જ કામ લાગે. હમજી.’ મને શિસ્તભંગ કર્યાની સજા મળી. ‘આમ તો મોટ્ટાં મોટ્ટાં બોર્ડો લગાએલાં હોયને, જેમાં એરોટાઇઝો ચીતરેલી હોય. એ હમજાઈને રસ્તો બતાઈ શકાય.’ કલાકાકીએ કહ્યું. ‘એ તો રાતોરાત એરોટાઇઝોનાં બોર્ડો બદલાઈ જાય, તો હામે વારું તો ધંધે લાગી જાયને યાર.’ ‘તો પછી કોઈ દુકાનનું નામ કે મકાનનો કલર કહી દેવાનો એટલે આવવાવારા ભૂલા જ ન પડે.’ કંલાકાકીએ બીજું સૂચન કાઢ્યું. ‘પણ જેણે જોએલું હોય, એ છ બાર મહિને આવતું હોય. એ આવે ત્યારે મકાન વેચાઈને ફ્લેટો બની ગયા હોય તો એ ભૂલું જ પડે.’ ‘પણ આ સંસારમાં ન બદલાય એવું તો કસું છે જ નંઈ.’ કલાકાકીએ કહ્યું. કંકુકાકીએ વાતનો દોર હાથમાં લેતાં, ‘ના ના. એક વસ્તુ છે, જે કદી ન જ બદલાય અને એ છે ‘બમ્પ.’\nસહેરોના એરિયામ કોઈને બી શરનામું આલો, ત્યારે એમણે જ્યાં હુધી જોયું હોય, ત્યાંથી આપ્ડા ઘર લગીની બમ્પની શંખ્યા કહી દો. પછી કોઈ દિ’ ભૂલું ના પડે. આપડો પર્સનલ એક્સપિરિયન્સ છે. પહેલ્લી વાર આબ્બાવારાને આપડા ઘર આસપાસના બમ્પની માહિતી આલી હોય, તો કોઈ બી પહોંચી જ જાય અને બીજી વાર બે વરહે આવે ને તોય બમ્પે બમ્પે સીધા દરવાજે આઈને ઊભા રહે. (ત્રાંસી આંખે મને જોઈને કહે) અને ‘બમ્પ’ની હામે ‘મેપ’ના તો ચણાય ના આવે. ઇન્ટરનેટની હાડાબારી તો નંઈ.’


ઊઘડ્યાં દ્વાર અંતરનાં– મે,26 અને 27 | મા ગુર્જરીના ચરણે....\nમુખ્ય પૃષ્ઠ › miscellenous › ઊઘડ્યાં દ્વાર અંતરનાં– મે,26 અને 27\nસ્વર્ગને પૃથ્વી પર લઈ આવો. એ તમારા પર આધાર રાખે છે. જે રીતે તમે જીવો છો, જિંદગીને જે દૃષ્ટિથી જુઓ છો તેના પર આધાર રાખે છે.જીવન અદભુત છે, પણ તમારે તમારી આંખો ખોલીને તેની અદભુતતા અને તેજ જોવાનાં છે. તમારું વલણ જીવનમાંથી સારું શોધી તેના પર એકાગ્ર થવું અને ખરાબને અવગણવું, નકારાત્મક અને વિધ્વંસકતાને મનમાં ન આવવા દેતાં તેમને જીવન પર અસર કરતાં પરિબળ તરીકે ન સ્વીકારવાં એવું રાખો.\nતમારી આસપાસ પ્રકૃતિની અદભુત શોભા પથરાયેલી હોય છે. તમે તેના તરફ નજર પણ નાખ્યા વિના દિવસભર તેમાંથી પસાર થાઓ છો. ચેતનાનાં દ્વાર બંધ રાખવાથી, હ્રદયને ઉન્નત બનાવવાની પરવા ન કરવાથી તમને કેટલું બધું નુકસાન થાય છે તે તમને ખ્યાલ નથી. જરા થોભો, જુઓ, સાંભળો. કશું ન જવા દો અને દરેક બાબતનો આનંદ માણો. પછી તે સર્વને માટે હંમેશાં આભારનો ભાવ અનુભવો. તમારી પોતાની આસપાસ એક વધુ સુંદર વિશ્વનું સર્જન કરીને દિવસની શરૂઆત કરો.\nદરેક વ્યક્તિને વિશ્વના કોલાહલમાંથી થોડા થોડા વખતે મુક્ત થવાની અને સમજણને પાર રહેલી શાંતિમાં વસવાની જરૂર હોય છે. દરેક વ્યક્તિને સ્થિરતા જોઈએ અને તે ઊંડી પ્રગાઢ શાંતિમાંથી જ જન્મી શકે. એક વાર એ આંતરિક સ્થિરતા સ્થપાઈ જાય પછી તમે ગમે ત્યાં, ગમે તે, ગમે તેટલા કોલાહલ વચ્ચે રહો, એ સ્થિરતા નહીં તૂટે. એ જાણે કે કોઈ ઊંચા પહાડના દુર્ગમ શિખર પર જવા જેવું છે. એ તમારું મારી સાથેનું ઐક્ય સાધી લેવાની વાત છે.\nજ્યારે તમે તમારી શક્તિના છેડા સુધી પહોંચી ગયા હો અને એક પણ પગલું વધારે ભરવાનું શક્ય ન રહ્યું હોય,ત્યારે આ આંતરિક સ્થિરતા જ તમને આગળ વધવાનું બળ પૂરું પાડે છે. એ નવાં પગલાં , જે તમે શ્રદ્ધાપૂર્વક અજ્ઞાતમાં ભરો છો તેમાં મારું બળ સિંચાયેલું છે, જેમાં જીવનને બદલી નાખવાની તાકાત છે. એ નવા પગલામાં અશક્યને શક્ય બનાવવાનું સામર્થ્ય છે. સ્વર્ગને પૃથ્વી પર લાવવાનું, નવા તેજોમય આકાશ અને ધરતીનું સર્જન કરવાનું સામર્થ્ય છે. આ અંતિમ તરફ આગળ વધતા રહો. પરિવર્તનને અપનાવો જ્યારે જરૂર હોય, ઝડપભેર પરિવર્તિત થાઓ.હું હંમેશાં તમારી સાથે છું. મારું અવલંબન લેતા રહો.\n‹ ઊઘડ્યાં દ્વાર અંતરનાં–મે, 24 અને 25\nઊઘડ્યાં દ્વાર અંતરનાં–મે,28 અને 29 ›


કેવો ડ્રેસ પહેરું તો જાડી હોવા છતાં લગ્નમાં સરસ લાગુ?\nસવાલ:- થોડા સમયમાં મારી મોટી બહેનના લગ્ન છે. તેના લગ્નમાં મારે ખૂબ સુંદર દેખાવું છે. પણ વધુ વજનને લીધે મને હંમેશાં થાય છે કે હું સારી નથી દેખાતી. એવો કોઈ આઈડિયા છે કે ડાયેટ ના કરીને પણ હું લગ્નમાં પાતળી અને સરસ લાગું?\nજવાબ:- બહેન, ડાયેટ ના કરવું હોય અને છતાં પાતળું દેખાવું મતલબ લોકોની નજરોને ભ્રમમાં નાખવી. એક ભ્રમ પેદા કરવો કે તમે લોકોની નજરમાં તમારી દૃષ્ટિએ ખરેખર જાડા હોવા છતાં પાતળા જ દેખાવ. આ માટે તમને કેટલાક આઈડિયા આપું છું તે અમલમાં ચોક્કસ મૂકી શકો. પરંતુ હું પર્સનલી માનું છું કે તમે જેવા પણ છો. જો તમને કોઈ મેડિકલ પ્રોબ્લેમ્સ ના હોય તો તમારે તમે સારા નથી દેખાતા, તેવો ડર/ ભ્રમ તમારામાંથી દૂર કરવાની જરૂર છે. ખેર, આ માટે તમારા મન સાથે વાત કરી તમે નક્કી કરજો કે તમે સુંદર છો, તમે તમને ગમો છો પછી લોકોને શું લાગે? તેનાથી શો ફેર પડે? ખેર, હવે તમારાં માટે કેટલીક ટિપ્સ જે તમે લગ્નમાં ધ્યાન રાખજો જેથી તમે પાતળાપણાનો ભ્રમ ઊભો કરવામાં સફળ થશો. - તમે જે કપડાં પસંદ કરો તમે મોટી ડિઝાઈન અને જરીભરત કામ ભરપૂર હોય તેવાં કપડાં નાપસંદ કરશો. નાની-નાની ડિઝાઈનવાળા જરીની અહીં-તહીં છાંટ હોય તેવા ખૂબ આકર્ષક ડ્રેસ (શરારા-ચણિયાચોળી - સાડી-ઈન્ડો વેસ્ટર્ન) પસંદ કરજો. ખાસ ધ્યાન રાખજો કે ડ્રેસ કોઈપણ હોય તેની બોર્ડર મોટી ના હોવી જોઈએ. નાની નાજુક બોર્ડર જોનારની આંખોના ઓછો ઘેરાવ વ્યક્ત કરવામાં સફળ થશે. - ડ્રેસનું (મટિરિયલ) કાપડ પણ હાથમાં લેતાં જ નીચે ફોલ/ પડી/ સરી જાય તેવું હોવું જોઈએ. - ડ્રેસની બાંય કોણી સુધીની અથવા આંખી બાંય હોય તે જરૂરી છે. - ડ્રેસનો કલર પસંદ કરવામાં પણ કાળજી લેજો. તમારા મનગમતા કે મલ્ટીકલરની પસંદગી તમારા માટે નથી જ, તમારે વાઈટ, પર્પલ, લીલો જેવા મનગમતા ઘાટા કલરનો ઓવર ઓલ સિંગલ કલર હોય. નવો ડ્રેસ લેવો. - ડ્રેસમાં જો ચુંદડી હોય તો તેનો છેડો આગળ તરફ ખૂબ લાંબો ના રાખવો. - આ ઉપરાંત તમારે જ્વેલરી જે તમે પહેરશો તે પણ સાવધાનીથી પસંદ કરવી જરૂરી છે. - તમે માંગટીકો પહેરવાના હોય તો તેનો આકાર ગોળ ના હોવો જોઈએ. તમારાં ઈયરિંગ્સ પણ ગોળ ના હોતાં લાંબા લટકતાં હશે. તમારાં કપડાં અને જ્વેલરી ઉપરાંત મેકઅપ પણ ધ્યાનથી પસંદ કરજો. વધુ પડતો થથેડા જેવો મેકઅપ લોકોનું ધ્યાન/ નજર વધુ સમય તમારા પર કેન્દ્રિત રાખશે. જે તમારા માટે યોગ્ય નથી. ખૂબ જ હળવો નયનરમ્ય મેકઅપ તમને ઉપર કહ્યા તે મુજબના ડ્રેસ/ જ્વેલરી સાથે ખૂબ જ સારું આઉટલુક આપશે જેની તમે ઈચ્છા રાખો છો. આ બધા ઉપરાંત મનમાં આત્મવિશ્ર્વાસ રાખજો કે તમે ખરેખર ચોક્કસ વિચારીને જે રીતે તૈયાર થયાં છો તેનાથી તમે પાતળા લાગો જ છો. આ વિશ્ર્વાસ તમને ખરેખર પ્રસંગ દરમિયાન પ્રફુલ્લિત રહેવામાં ખૂબ મદદ કરશે, અસ્તુ.\nબનારસી સાડીની ઘરે કાળજી રાખવા શું કરવું જોઈએ?\nસવાલ:- આજકાલ લગ્નસરા ચાલે છે અને જે તે પ્રસંગમાં બનારસી સાડીઓ પહેર્યાં પછી ડ્રાયક્લિનિંગમાં આપવી પડે છે, જે આજકાલ ખૂબ જ મોંઘું થઈ ગયું છે. શું બનારસી સાડી ઘેર જ ધોઈ શકાય? તેની કાળજી ઘેર જાતે રાખવા માટે શું કરવું જોઈએ?\nજવાબ:- આજકાલ ખરેખર કોઈપણ કપડાંને ડ્રાયક્લિનિંગમાં આપતા પહેલાં વિચાર કરવો પડે તેટલી મોંઘવારી છે જ, પરંતુ હજારો રૂપિયાની બનારસી સાડી માટે વરસમાં એકાદ વાર આવો ખર્ચ કરવો પોષાય તેવું એટલા માટે કે જો ઘેર ધોવામાં કંઈક ઊંચનીચ થઈ જશે તો કાયમ માટે સાડી બગડી જશે. છતાં અહીં બનારસી સાડી ઘેર કેવી રીતે ધોવાય અને તેની કાળજી કેમ રાખવી. તેની વાત જરૂર જણાવીશ. - બનારસી સાડી કદી સૂર્યપ્રકાશ ડાયરેક્ટ તેની પર પડે તેવી જગ્યાએ ના મૂકવી/ સૂકવવી - કબાટમાં પણ તેને એકાદ કોટન કપડાંની થેલીમાં વીંટાળીને મૂકવી. વરસમાં એકાદવાર પણ ના વપરાઈ હોય તો એકવાર ખુલ્લી કરી ઘરમાં જ થોડાં કલાક પછી ઘડી ખોલી મૂકવી પછી પાછી મૂકી દેવી - ઘેર જાતે ધોવી હોય તો એક બાલદીમાં સાડી ડૂબે તેટલું પાણી લઈ તેમાં સાબુ/ ડિટરજન્ટ પાઉડરની જગ્યાએ વાળ ધોવાનું શેમ્પુ મિક્સ કરી તેમાં સાડી બોળવી અને હાથથી જ ફોલનો ભાગ હળવા હાથે મસળીને તરત જ ચોખ્ખા પાણીમાં બોળી છાંયડામાં સૂકવી દેવી.\nસાડીને બ્રશ ન જ લગાડવું. સાડીને ધોવામાં ઠંડા પાણીનો જ વપરાશ કરવો જરૂરી છે. આ સાડીને ઈસ્ત્રી કરતાં તેની ઉપર પાતળું કોટન કપડું રાખીને જ ઈસ્ત્રી કરવી - છતાં પણ જો સાડીને કોઈપણ પ્રકારનો ડાઘ લાગ્યો હોય જે ઉપર કહી તે ધોવાની પ્રક્રિયાથી ના જાય તો ડ્રાયક્લિનિંગનો જ આગ્રહ


શાહરુખ સાથે કામ કરી ચુકેલી આ6અભિનેત્રીઓ હાલ નથી રહી દુનિયા માં, જાણો કોણ કોણ હતી એ - Gujju baba\nશાહરૂખ ખાન સાથે બોલિવૂડમાં કામ કરતાં લગભગ 30 વર્ષ થયા છે. આજે શાહરૂખ બોલિવૂડના બાદશાહ અને કિંગ ઓફ રોમાંસ જેવા ઘણા નામોથી જાણીતો છે.3દાયકાની આ યાત્રામાં શાહરૂખ ખાને લગભગ બોલીવુડની દરેક અભિનેત્રી સાથે સ્ક્રીન શેર કરી છે. પરંતુ આવી ઘણી અભિનેત્રીઓ છે જે શાહરૂખ સાથે સ્ક્રીન શેર કરે છે, જે આજે આ દુનિયામાં નથી. આ અભિનેત્રીઓમાં કેટલીક માતા શાહરૂખની ગર્લફ્રેન્ડ બની હતી.\nશ્રીદેવી અને શાહરૂખ ખાને સાથે મળીને બે ફિલ્મોમાં કામ કર્યું હતું. તેમની પ્રથમ ફિલ્મ “આર્મી” વર્ષ 1996 માં રિલીઝ થઈ હતી. આ ફિલ્મમાં શ્રીદેવી મુખ્ય ભૂમિકામાં હતી પણ શાહરૂખની મહેમાન ભૂમિકા હતી.\nબંનેની બીજી ફિલ્મ ‘ઝીરો’ હતી, જેમાં શ્રીદેવીનો નાનો રોલ હતો. પરંતુ આ ફિલ્મની રજૂઆત પહેલા શ્રીદેવીનું 24 ફેબ્રુઆરી 2018 ના રોજ દુબઇની હોટલમાં મૃત્યુ થયું હતું. તેમના આકસ્મિક અવસાનથી પણ અનેક સવાલો ઉભા થયા છે.\nદિવ્ય ભારતી તેની પહેલી ફિલ્મ શાહરૂખ ખાન સાથેની ફિલ્મ ‘દીવાના’ માં મુખ્ય ભૂમિકામાં જોવા મળી હતી. આ ફિલ્મ દીવાના સુપરહિટ હતી. આ ફિલ્મમાં શાહરૂખ કરતા દિવ્યાને પણ વધારે પસંદ કરવામાં આવી હતી. દિવ્યા એ યુગની સૌથી સુંદર અને ટોચની અભિનેત્રી હતી.\nપરંતુ તે આ સફળતા લાંબા સમય સુધી જોઈ શક્યો નહીં અને માત્ર 22 વર્ષની ઉંમરે આ દુનિયા છોડી ગઈ દિવ્યાનું મોત આજે પણ પોલીસ માટે રહસ્ય જ રહ્યું છે.\nતેની શ્રેષ્ઠ અભિનય સાથેની ફિલ્મોમાં માન્યતા મેળવનાર રીમા લગૂએ ઘણી શ્રેષ્ઠ ફિલ્મોમાં કામ કર્યું હતું. મોટે ભાગે તે માતાની ભૂમિકામાં જોવા મળી હતી. તેણે શાહરૂખ સાથે ‘કુછ કુછ હોતા હૈ’, ‘યસ બોસ’ અને ‘કલ હો ના હો’ જેવી ફિલ્મોમાં કામ કર્યું હતું. 2017 માં તેમનું અવસાન થયું.\nસાસ ભી કભી બહુ થી’ સિરિયલથી ગૃહમાં પોતાની ઓળખ બનાવનારી અભિનેત્રી સુધા શિવપુરીએ શાહરૂખ ખાન સાથે ફિલ્મ “માયા મેમસાબ” માં કામ કર્યું હતું. 2015 માં, 77 વર્ષની ઉંમરે, તેમણે આ વિશ્વને અલવિદા પણ કહ્યું.\nશાહરૂખ ખાનની “કભી ખુશી કભી ગમ”, “દિલ સે”, “કલ હો ના હો” જેવી ફિલ્મોમાં દાદીની ભૂમિકા ભજવનારી અભિનેત્રી ઝોહરા સહગલ, 2014 માં વિશ્વને વિદાય આપી હતી.\nરસિકા જોશીએ શાહરૂખ ખાન સાથે બિલુ બાર્બર અને સ્વદેશ જેવી ફિલ્મોમાં કામ કર્યું હતું. રસિકા જોશીએ આ બંને ફિલ્મોમાં શ્રેષ્ઠ અભિનય કર્યો હતો. તે એક મહાન કલાકાર હતી, લોકો હજી પણ તેની અભિનયની પ્રશંસા કરે છે. તે જ7જુલાઈ, 2011 ના રોજ, રસિકા જોશીનું નિધન થયું.


Aditya Birla AMC IPO: 29 સપ્ટેમ્બરે ઇશ્યૂ ખુલતા પહેલા જાણો GMP, શું તમારે તેમાં રોકાણ કરવું જોઈએ - Aditya Birla AMC IPO: Before the issue opens on September 29, find out GMP, should you invest in it?\nAditya Birla AMC IPO: કંપનીના IPOના પ્રાઈસ બેન્ડ 695-712 રૂપિયા પ્રતિ શેર છે.\nના રોજ પ્રકાશિત Mon, 27, 2021 પર 11:45 | સ્ત્રોત : Moneycontrol.com\nAditya Birla AMC IPO: કંપનીનો ઇશ્યૂ સબ્સક્રિપ્શન માટે 29 સપ્ટેમ્બરે ખુલી રહ્યો છે. આ IPO 1 ઑક્ટોબરે બંધ થશે. કંપનીના પ્રમોટરો ઑફર ફૉર સેલ (OFS) દ્વારા 2786.26 કરોડ રૂપિયા એકત્ર કરવાની તૈયારી કરી રહ્યા છે. આ દરમિયાન Aditya Birla Sun Life AMCના અનલિસ્ટેડ શેરોની ટ્રેડિંગ ગ્રે માર્કેટમાં શરૂ થયો છે. કંપનીના IPOના પ્રાઇસ બેન્ડ 695-712 રૂપિયા પ્રતિ શેર છે. ગ્રે માર્કેટમાં ઇશ્યૂ 70 રૂપિયાના પ્રીમિયમ પર ટ્રેડ કરી રહ્યો છે.\nબજારના જાણકારોના મતે, Aditya Birla Sun Life AMCનું ગ્રે માર્કેટ પ્રીમિયમ આજે 70 રૂપિયા છે. આ 26 સપ્ટેમ્બરની સરખામણીમાં 10 રૂપિયા વધારે છે. ગત સપ્તાહે ગ્રે માર્કેટમાં તે 30 રૂપિયાના પ્રીમિયમ પર ટ્રેડ કરી રહ્યો હતો. પરંતુ ઇશ્યૂ ખોલવાના બે દિવસ પહેલા 27 સપ્ટેમ્બરે તે 70 રૂપિયા પર પહોંચી ગયું છે. છેલ્લા એક સપ્તાહમાં Aditya Birla Sun Life AMCનું પ્રીમિયમ 40 રૂપિયાથી વધીને 70 રૂપિયા પર પહોંચી હયું છે.\nજોકે, માર્કેટ એક્સપર્ટનું કહેવું છે કે તેનો GMP આ વાત પર નિર્ભર કરે છે કે ઇશ્યૂનો સબ્સક્રિપ્શન કેવું રહ્યું છે. આ 100 ટકા ઑફર ફૉર સેલ છે જેના કારણે સબ્સક્રિપ્શન પ્રભાવિત થઈ શકે છે.\nGMPનું શું છે અર્થ?\nકોઇ કંપનીના અનલિસ્ટેડ શેરનું ગ્રે માર્કેટમાં શું છે પ્રીમિયમ ચાલી રહ્યું છે, તેનાથી અનુમાન લાગે છે કે રોકાણકારોને કેટલું પસંદ કરે છે. આજે Aditya Birla Sun Life AMCના ગ્રે માર્કેટ પ્રીમિયમ 70 રૂપિયા છે. તદનુસાર તેના અનલિસ્ટેડ શેર 782 (712+70) રૂપિયા પર ટ્રેડ કરી રહ્યા છે.\nજો કે બજારના જાણકારો વારંવાર આ ચેતવણી પણ આપી રહ્યા છે કે IPO માટે બોલી લગાવવાના માપદંડ GMP બિલકુલ નહીં હોવી જોઈએ. કોઈ કંપનીના IPOમાં નાણાંથી પહેલા તે કંપનીની બેલેન્સશીટને જોવા જોઇએ પછી રોકાણનો નિર્ણય કરવું જોઇએ.\nશું કરે રોકાણકારો?\nમિન્ટ અનુસાર, Aditya Birla Sun Life AMCના ફંડામેન્ટલ્સ વિશે, UnlistedArena.comના ફાઉન્ડર અભય દોશીએ કહ્યું છે કે, આદિત્ય બિરલા ગ્રુપની મ્યુચ્યુઅલ ફંડ કંપની QAAUM (ક્વાર્ટરલી એવરેજ એસેટ અંડર મેન્જમેન્ટ)ની દ્રષ્ટિએ દેશની4મ્યુચ્યુઅલ ફંડ કંપનીઓમાંની એક છે. 30 જૂન, 2021 સુધીમાં, તેની પાસે 2936.42 અરબ રૂપિયાના અસેટ મેન્જ કર્યા હતું. દોશીએ કહ્યું છે કે રોકાણકારોમાં નાણાકીય જાગૃતિ વધવાને કારણે AMU ઇન્ડસ્ટ્રીની ગ્રોથ વધ્યો છે.\nAditya Birla Sun Life AMCનું ફોકસ હજી સુધી ડેટ ફંડ પર રહ્યા છે જેનું માર્જિન ઇક્વિટી સ્કીમ અનુસાર ઓછું છે. પરંતુ હવે એવું લાગે છે કે કંપની તેનું ફોકસ વધારા માર્જિન વાળા પ્રોડક્ટ્સ પર વધારી રહ્યું છે.\nદોષીએ વધુમાં કહ્યું છે કે, 712 રૂપિયાના અપર પ્રાઇસ બેન્ક મુજબ, તેના પ્રાઇસિંગ પ્રતિસ્પર્ધી કંપનીઓની જેવી જ છે. નાણાકીય વર્ષ 2021 મુજબ કંપનીની P/E 39 છે, જેના કારણે શૉર્ટ ટર્મ રોકાણકારો માટે તેમાં તક ઓછી છે. લૉન્ગ ટર્મ હેઠળ તેમાં રોકાણ કરી શકાય છે. પરંતુ આ કંપનીના ઘણા વિકલ્પો બજારમાં હાજર છે.\nOyo IPO: શું Oyoએ DRHPમાં ખોટી જાણકારી આપી છે? Zostelએ તો સેબીને એજ કહ્યું, જાણો Oyoએ શું કહ્યું!\nSkanray Technologiesને 400 કરોડના IPO માટે સેબીથી મળી મંજૂરી\nMobikwikને IPO માટે SEBIની મંજૂરી, દિવાળીથી પહેલા લૉન્ચની તૈયારી\nAditya Birla Sun Life AMC IPO: બજારમાં નબળા લિસ્ટિંગ થવાની શક્યતા


કોરોના@દેશ: 24 કલાકમા 12,516 નવા કેસ નોંધાયા,501 લોકોએ જીવ ગુમાવ્યા\nબીજી લહેરમાં તબાહી મચાવ્યા બાદ દેશમાં કોવિડ-19ના કેસમાં સતત ઘટાડો થઈ રહ્યો છે. પરંતુ છેલ્લા 24 કલાકમાં જે આંકડા સામે આવ્યા છે તે ડરામણા છે.\nદેશ છેલ્લા દોઢ વર્ષ કરતા પણ વધુ સમયથી કોરોના મહામારી સામે ઝઝૂમી રહ્યો છે. બીજી લહેરમાં તબાહી મચાવ્યા બાદ દેશમાં કોવિડ-19ના કેસમાં સતત ઘટાડો થઈ રહ્યો છે. પરંતુ છેલ્લા 24 કલાકમાં જે આંકડા સામે આવ્યા છે તે ડરામણા છે. એક દિવસમાં કોરોનાથી દેશમાં 501 લોકોએ જીવ ગુમાવ્યા. આવામાં કેસ ભલે કમ થઈ રહ્યા હોય પરંતુ લોકોએ ખુબ સતર્ક રહેવાની જરૂર છે. મૃતકોની સંખ્યાએ સરકારની ચિંતા વધારી છે. આ સાથે જ ગુજરાતમાં પણ કેસ વધવા લાગ્યા છે.\nકેન્દ્રીય સ્વાસ્થ્ય મંત્રાલયના જણાવ્યાં મુજબ દેશમાં છેલ્લા 24 કલાકમાં કોરોના વાયરસના 12516 નવા કેસ નોંધાયા છે. ત્યારબાદ કુલ કેસની સંખ્યા વધીને 3,44,14,186 થઈ છે. આ સાથે હાલ દેશમાં એક્ટિવ કેસની સંખ્યા 1,37,416 પર પહોંચી છે. જે 267 દિવસમાં સૌથી ઓછી છે. સરકારી આંકડા મુજબ મહામારીના કારણે છેલ્લા 24 કલાકમાં 501 દર્દીઓએ જીવ ગુમાવ્યા છે. મૃતકોની કુલ સંખ્યા હવે 4,62,690 થઈ છે. સતત 35મો દિવસ છે કે જ્યારે કોરોનાના દૈનિક કેસ 20 હજાર કરતા નીચે નોંધાયા છે. અત્રે જણાવવાનું કે માર્ચ, એપ્રિલ, અને મે મહિનામાં કોરોનાની બીજી લહેરના કારણે ખુબ તબાહી મચી હતી. જેમાં રોજેરોજ ચાર લાખથી વધુ કેસ નોંધાતા હતા. લોકોએ હોસ્પિટલોમાં બેડ અને સારવાર માટે ઝઝૂમવું પડતું હતું.\nકોરોના વાયરસનો ડેલ્ટા વેરિએન્ટ ચિંતાનું મુખ્ય કારણ બન્યો છે. આ જાણકારી INSACOG એ આપી છે. એક બુલેટિનમાં કહેવાયું છે કે વૈશ્વિક પરિદ્રશ્યમાં કોઈ ફેરફાર નથી આવ્યો. B.1.617.2 (AY) અને AY.x સબલાઈનેઝ સહિત ડેલ્ટા, વિશ્વ સ્તર પર મુખ્ય વેરિએન્ટ ઓફ કન્સર્ન બનેલો છે. તાજા WHO અપડેટ મુજબ ડેલ્ટાએ મોટાભાગના દેશોમાં અન્ય વેરિએન્ટ્સને પછાડ્યા છે અને હવે અન્ય વેરિએન્ટ્સ ઘટી રહ્યા છે. કોરોનાના કેસ અન્ય રાજ્યોમાં ઘટી રહ્યા છે. મહારાષ્ટ્રમાં છેલ્લા 24 કલાકમાં ફક્ત 997 નવા કેસ નોંધાયા હતા. જ્યારે 28 લોકોના મોત થયા. આ ઉપરાંત છત્તીસગઢમાં નવા 26 કેસ નોંધાયા. દિલ્હીની વાત કરીએ તો નવા 40 કેસ નોંધાયા જ્યારે 24 કલાકમાં કોરોનાથી કોઈ મોત નોંધાયું નથી.


સુભાષકથાઃ અંતિમ અધ્યાય (ભાગ-૩)...\nGujarat Samachar > મનોરંજન > નવલકથા > સુભાષકથાઃ અંતિમ અધ્યાય (ભાગ-૩)...\nસુભાષકથાઃ અંતિમ અધ્યાય (ભાગ-૩)\nવિષ્ણુ પંડ્યા Wednesday 23rd March 2016 06:53 EDT\nહવે જનરલ શિદેઈનો વારો હતો. જાપાનીઝ સ્મિત સાથે તેણે અહેવાલો વાંચી સંભળાવ્યા. વિમાનના ઘરઘરાટ વચ્ચે પણ સુભાષ તે સાંભળતા રહ્યા.\nશિદેઈએ અખબારોનો થોકડો કરી રાખ્યો હતો. સમાચાર-સંસ્થાએ સીધો એક અહેવાલ મોકલી આપ્યો તે જાપાનીઝ ભાષામાં હતો. શૈલી પણ કોઈ યુદ્ધકાલીન પત્રકારની જ.\nઆઝાદ હિન્દ ફોજના સરસેનાપતિ અને આઝાદ હિન્દ સરકારના વડા ભારતીય ચંદ્ર બોઝ ફોર્મોસા(તાઇવાન)ના તાઇહોકુ(તાઇપેઇ)ના મત્સુયામા વિમાની મથકેથી ઊડેલા વિમાનની દુર્ઘટનામાં માર્યા ગયા છે. આ બોમ્બવર્ષક વિમાન ‘મિત્સુબિતીશી’ સાઈગોનથી ઉપડ્યું હતું. સીટોના અભાવમાં મુસાફરો નીચે બેઠા હતા. ચંદ્ર બોઝ પણ તેમાંના એક હતા. વિમાની કોકપીટમાં વિમાનચાલક વોરન્ટ ઓફિસર જૂજાબુરો અને મેજર તાકીજાવા હતા. જહાજના પાછલા હિસ્સામાં લેફ. જનરલ તદેઓ સકઈ, લેફ. કર્નલ શિરો નોનોગાકી, મેજર તારા કોનો અને મેજર ઇલાહો તાકાશાહી બેઠા હતા. ત્યાર બાદ ચંદ્ર બોઝને વિમાનચાલકની પાછળની બેઠક મળી. શિદઈ પણ એક બેઠક પર આવ્યા. નેતાજીની પાછળ હબીબ-ઉર-રહેમાને જગ્યા લીધી. શિદેઈની બરાબર સામે અને ચંદ્ર બોઝની નજીક જ પેટ્રોલની ટાંકી હતી.\nસાંજે ૭ વાગે સાઇગોનથી વિમાન તુરેન મથકે ઉતર્યું (આજનું દક્ષિણ વિયેતનામનું દા નાંગ). ત્યાં એક હોટેલમાં થોડોક સમય રોકાણ થયું. ૧૮મીની સવારે ટોકિયો તરફ વિમાન જવા નીકળ્યું ત્યારે તે જમીનથી ૧૪,૦૦૦ ફૂટ ઊંચાઈ પર હતું. બપોરના બે વાગે આ પહાડી વિસ્તારના નિર્જન વિમાની મથકે એક છાવણીમાં નાસ્તો કર્યો. સેન્ડવિચ અને કેળાં. અર્ધા કલાક પછી વિમાનમાં જવાનો આદેશ અપાયો.\nબે અઢી વાગે વિમાનનું ઉડ્ડયન શરૂ થયું અને અચાનક ‘ધડામ’ કરતો મોટો અવાજ થયો. કેપ્ટન નાકામુરાને લાગ્યું કે કંઈક ખતરનાક બની રહ્યું છે. તેણે દૂરથી જોયું કે મત્સુમાયા વિમાની મથક પર ભડભડ બળતું વિમાન નીચે તરફ ધસી રહ્યું છે. તેણે સંતુલન ગુમાવી દીધું હતું. હાલતું-ડોલતું વિમાન તેનાં પ્રોપેલર અને પોર્ટ એન્જિનથી છૂટું પડી ગયું હતું. પાયલટે કોશિશ તો કરી, પણ વ્યર્થ. ૩૦૦ કિલોમીટર કલાકની ઝડપે તે જમીન પર તૂટી પડ્યું.\nમાંડ ત્રણ સેકન્ડમાં આ બની ગયું! મોટા ધક્કાથી નોનોગાકી બહાર ફેંકાઈ ગયો, પણ શિદેઈ સ્ટાર બોર્ડ પર ભટકાઈને પાસેની પેટ્રોલ ટાંકી સાથે અથડાયો અને ત્યાં જ ભડભડ આગમાં ઝુલસાઈ ગયો. બીજા કેટલાક ઘાયલ તો થયા પણ બચી ગયા.\nમેજર કોનોએ ચંદ્ર બોઝને બચાવી લેવાની ભરપૂર કોશિશ કરી, પણ વચ્ચે પેટ્રોલની ટાંકી હતી. તાકિજાવાને ભડથું થતો જોયો. કોકપીટની બારી તોડીને તેણે નીચે કૂદી જવાનું સાહસ કર્યું.\nજહાજ તો આગમાં લપેટાઈ ચૂક્યું હતું. ચીસાચીસ અને પેટ્રોલની વાસ. ધુમાડો. પાછલો હિસ્સો તો વચ્ચેના સામાનને લીધે દેખાવો યે શક્ય નહોતો.\nહબીબ-ઉર-રહેમાનના જણાવ્યા પ્રમાણે નેતાજીના મસ્તક પર ભારે ચોટ આવી હતી. એ આગની વચ્ચે ઝુલસતા ઊભા થઈ ગયા અને પાછલા ભાગમાંથી બહાર જવાની નિષ્ફળ કોશિશ કરી. એક ઇંચ જેટલી જગ્યા બહાર જવાય તેટલી નહોતી! મેં બૂમ પાડી, ‘આગલા ભાગમાંથી નીકળો, નેતાજી! ચંદ્ર બોઝે પાછા ફરીને જોયું તો આગળના ભાગમાં આગનો ગોળો હતો. તેમાંથી કૂદીને તે નીકળ્યા. બે હાથથી આગની જ્વાળાથી અલગ થવા મથતા થોડાક આગળ વધ્યા, ત્યાં સુધીમાં વિમાન તૂટી પડ્યું. તેનાં પેટ્રોલે સુતરના ખાખી પોશાકને ઝડપી લીધો. બળતા પોશાક વચ્ચે પણ એમણે કોશિશ કરી. તેમના બેલ્ટને ખોલવાની મેં કોશિશ કરી. અમે બન્ને દાઝી ગયા હતા...’\nશરીર પરના પોશાકને ફગવી દઈને તેમને બચાવવાની રહેમાનની કોશિશ કામિયાબ ન થઈ. જમીન પર એ ઢળી પડ્યા. માથામાં ડાબી બાજુ સખત ઈજા, માથાના બળી ગયેલા વાળ અને આગમાં બળીઝળી ગયેલો ચહેરો! તેમની બળેલી ચામડી લટકતી હતી.\nતેમણે પૂછયું, તૂટતા સ્વરેઃ ‘રહેમાન, વધુ વાગ્યું નથી ને?’\n‘ના. સારું થઈ જશે.’\nતેમણે કહ્યુંઃ હું બચી શકીશ નહીં હવે.\nરહેમાનઃ ભગવાન તમને બચાવી લેશે.\nતેમનો જવાબ હતોઃ અસંભવ છે...\nપછી બધી શક્તિ ભેગી કરીને તેમણે કહ્યુંઃ ‘જબ તુમ વતન વાપસ જાઓ તો લોગોં કો બતાના કિ મૈંને આખરી સાંસ તક અપને દેશકી આઝાદી કી લડાઈ લડી હૈ. ઉન્હેં યહ સંઘર્ષ જારી રખના હૈ. ઔર મુઝે લગતા હૈ કિ અબ ભારત જલ્દ હી આઝાદ હો જાયેગા. અબ ઈસે ઝંઝીરોં મેં કૈદ રખના આસાન નહીં...’\nથોડી મિનિટોમાં એમ્બ્યુલન્સ આવી. એમ્બ્યુલન્સ તો શું, યુદ્ધસામગ્રીની હેરાફેરી કરતું વાહન. ચંદ્ર બોઝ અને રહેમાનને તેમાં સુવડાવીને હોસ્પિટલ લઈ જવાયા. બીજા પણ ત્યાં જ દાખલ કરાયા હતા.\nબપોરના સમયે હોસ્પિટલમાં હલચલ વધી ગઈ.\nડોક્ટર તાનેયોશી યોશિમી અહીંના વડા તબીબ હતા. તેમણે તુરંત સારવાર શરૂ કરી. બોઝ સખત રીતે દાઝી ગયા હતા. કોઈ ભાગ બચી શક્યો નહોતો. નાડીની ગતિ મિનિટે ૧૨૦ની અને ઉષ્ણતામાન ૩૯ ડિગ્રીનું. ડોક્ટરની ભરચક કોશિશ રહી. તેમના ઘાવને સાફ કરાયા. આગે શરીરને પૂરેપૂરું દઝાડી દીધું હતું. કોઈને ખબર ના પડે કે આ બોઝ બાબુ જ છે! ડો. યોશિમીએ બીજા તબીબ ત્સુરતો તોયોશીને બોલાવ્યા. ઝિંકનો મલમ શરીર પર લગાવવામાં આવ્યો. ૨૦૦ સીસી લોહી શરીરમાંથી કાઢીને નવું ૪૦૦ સીસી લોહી પ્રવેશ કરાવાયું પછી ઓપરેશન થિયેટરથી બહાર લાવ્યા પણ ત્રુટક શબ્દો સિવાય કંઈ જ બોલી શકતા નહોતા. અર્ધબેભાન અવસ્થા એક કલાકમાં તો પૂરી બેહોશી તરફ લઈ ગઈ.\nશરૂઆતની આશા તબીબોને છેતરી ગઈ. ત્રણેક કલાકમાં તો નિરાશા ફરી વળી. ચંદ્ર બોઝના એક ભાષાંતરકાર - દુભાષિયા - જ્યૂકી નાકામુરાને બોલાવવામાં આવ્યા. પથારી પાસે જ હાજર હતા - ડો. યોશિમી, નાકામુરા, કેટલીક પરિચારિકાઓ અને હબીબ-ઉર-રહેમાન.\nચંદ્ર બોઝના મૃત્યુનો સ્વીકાર.\nનક્કી તો થયું કે મૃતદેહને સિંગાપુર લઈ જવામાં આવે. બપોરે એક તાબુત (કફનપેટી) લાવવામાં આવ્યું. પરંતુ બોમ્બવર્ષક વિમાનમાં મૃતદેહ લઈ જવો કે કેમ એની આપસમાં ચર્ચા થઈ.\n૨૦ ઓગસ્ટે જાપાનીઝ અફસરે માફી માગી કે મૃતદેહને વિમાનમાં લઈ જવો શક્ય નથી. એટલી જગ્યા જ નહોતી! મૃતદેહને લાંબા સમય સુધી સુરક્ષિત રાખતી દવાઓનો અભાવ હતો. એટલે નક્કી કરાયું કે અંતિમ સંસ્કાર કરવો.\nકફનપેટીમાં પાટાપીંડીથી બંધાયેલો ચહેરો સૂજી ગયો હતો. હબીબ-ઉર-રહેમાને કહ્યું એટલે તસવીરકારે આખા - ઢંકાયેલા મૃતદેહનો - ફોટો પાડ્યો.\nચાર માઇલ દૂર સ્મશાને મૃતદેહને લઈ જવાયો. રહેમાન, નાકામુરા અને મેજર નાગાતોમો પણ એક કારમાં આવી પહોંચ્યા. મૃતદેહને શરીરના બોક્સમાંથી કાઢીને શબદાહની લાંબી પાટ પર મુકાયો અને પળવારમાં અંદર ધકેલી દેવાયો. એક અગરબત્તી રહેમાનના હાથમાં હતી. અરધો કલાક ખામોશી છવાયેલી રહી.\nબીજા દિવસે ફરી વાર સ્મશાનગૃહે આવ્યા તો બૌદ્ધ પરંપરા મુજબ મેજર નાગાતોઓએ ગળાના ભાગનાં હાડકાંની એક કરચ લઈને બોક્સમાં મૂકી. લાકડાનાં વાસણમાં રાખ લીધી, તેમાં સોનેરી ફિલિંગવાળો દાંતનો ટૂકડો પણ હતો!\n‘મૃત્યુઘટનાની આટલી ગતિ ભાગ્યે જ ઇતિહાસમાં અંકાઈ છે, ચંદ્ર બોઝ!’ જનરલ શિદેઈએ સુભાષને આખી વાત પૂરી કરતાં કહ્યું. સુભાષ વિમાનની બારીમાંથી બહાર ધૂંધળા આકાશને નિહાળી રહ્યા હતા.\nતેમણે શિદેઈ તરફ મોં ફેરવીને કહ્યુંઃ ‘...અને શિદેઈ, એ નિશ્ચિત લખી રાખજો કે જે દિવસે ઇતિહાસનાં પાનાં અંધકારને ભેદીને પોતાની વાત કહેવા આવશે ત્યારે તમામ કથા - દંતકથા - સાચજૂઠની ઇમારતો ધ્વસ્ત થઈ જશે અને સત્ય સાબિત થશે કે એક ભારતીય - સુભાષ અને એક જાપાની - શિદેઈએ સ્વાતંત્ર્યજંગનાં નવાં ક્લેવર ધર્યાં હતાં!’ પછી હસીને કહ્યુંઃ ‘તો તો હજુ મારાં અસ્થિ સુધીની કહાણી પણ ખરીને?’ તે હસ્યા. શિદેઈએ થોડીક વધુ વિગતો આપી.\n- ૫ સપ્ટેમ્બરે તાઇપેઇથી સુભાષબાબુના અસ્થિ જાપાનના ટોકિયો તરફ રવાના કરાયાં. તેની સંપૂર્ણ જવાબદારી રહેમાન, સેકઈ, તાત્સુઓ હૈશિદા અને તાઇપેઇના એક અફસરને સોંપવામાં આવી હતી.\n‘એટલે કામ યોજનાબદ્ધ જ રહ્યું હશે...’ સુભાષ મુસ્કરાયા.\n૭ સપ્ટેમ્બર સુધી અસ્થિને ટોકિયોની ઇમ્પિરિયલ કાર્યાલયમાં જાળવવામાં આવ્યાં. પછી તેની સોંપણી એસ. એ. અય્યર તેમજ એમ. રામમૂર્તિને કરવામાં આવી. અય્યરે મૃતદેહ નિહાળ્યો નહોતો એટલે વિશ્વાસ ન બેઠો. પણ છેવટે તેમણે જ જે અખબારી યાદી લખી તે ૨૪ ઓગસ્ટે દુનિયાભરનાં અખબારોમાં છપાઈ. ભારતમાં ટાઇમ્સ ઓફ ઇન્ડિયાએ સૌથી પહેલા ખબર આપ્યા, માત્ર એક ફકરામાં! પછી ‘હિન્દુ’ અને ‘હિન્દુસ્તાન ટાઇમ્સ’માં બીજા દિવસે ૨૫મીએ છપાયા. જાપાનના બધાં અખબારોમાં ચંદ્ર બોઝના વિમાની અકસ્માતમાં મોતના સમાચાર પહેલા પાને છપાયા. ટોકિયોમાં હજારો લોકો રડ્યા. કોઈને ય ભરોસો નહોતો, ભારત પ્રિય સુભાષનું આમ અચાનક મોત થાય!\nસુભાષ સ્વયં પોતાની આંખે આ ગતિવિધિના હસ્તાક્ષરો ઉકેલતા રહ્યા ત્યારે તેમની સાથે આ પરમ વિશ્વાસુ જાપાની અફસર, એક જાપાન-રશિયાની મહિલા જાસૂસ તેમ જ અંગત વિમાનનો ચાલક - આના સિવાય કોઈ જ નહોતું.\nઆકાશમાં તેઓ મંચુરિયાથી રશિયન ભૂમિ પર ઉતરાણ માટે ઊડી રહ્યા હતા અને જમીન પર સુભાષ-રહસ્ય વધુને વધુ ઘેરું થઈ રહ્યું હતું.\nએક વધુ અહેવાલમાં મોતથી હાથવેંત છેટા સુભાષ વિશે બયાન હતુંઃ ‘નેતાજીના શરીર પર કોઈ ઘાવ નહોતો. લોહી પણ નીકળી રહ્યું નહોતું બસ, આગને લીધે શરીર બળીઝળી ગયું હતું. તેમને ૫૦૦ સીસીનું રિંગર ઇન્જેકશન અપાયું. એક વાર નહીં, વારંવાર. એક જાપાની સૈનિકે લોહી આપ્યું તે દાખલ કરાયું. હોઠ ફફડતા હતા. દુભાષિયો નાકામુરા તેનું ભાષાંતર જાપાનીમાં કરતો રહ્યો.’\n‘મારી સાથેના બધાંની પૂરી દેખભાળ થઈ રહી છે ને?’\n‘જનરલ શિદેઈની હાલત કેવી છે?’\n‘હવે હું સૂઈ જઈશ... મારા મગજ પર લોહી ચઢી રહ્યું છે.’\nરાતના સાડા સાતે નાડીની ગતિ ધીમી પડી ગઈ. ઇન્જેકશનો અપાયાં પણ વ્યર્થ. આઠ વાગતા જ...\nડોક્ટર જોશિમીએ ‘ડેથ સર્ટિફિકેટ’ લખ્યું. નામ કાટાકાના. રાષ્ટ્રીયતા જાપાની. મૃત્યુનું કારણઃ વિમાની અકસ્માત.\nજો આવું હતું તો સુભાષ ક્યાં હતા? આ કાટાકાના કોણ વળી?\nદીમોઈ એજન્સીના સમાચાર મુજબઃ Mr. Bose, head of the Provisional Government of Azad Hind, left Singapore on August 10, by air for Tokiyo for talks with the Japanese Government. He was seriously injured when his plane crashed at Taihoky air field at2P.M. on August 18. He was given treatment in hospital in Japan, where he died at midnight.\n૨૪ ઓગસ્ટ, ૧૯૪૫ના જવાહરલાલ નેહરુ બોલ્યા, એક સભામાંઃ ‘આપણે મર્માહિત થયા છીએ, અને નિશ્ચિત પણ થયાં. તેમના જેવા સાહસિક સૈનિકનાં નસીબે અધિકાંશ દુઃખ અને દુર્દશા જ લખેલી હોય છે, તેનાથી તેમનો છૂટકારો થઈ ગયો...’ (‘આનંદબજાર પત્રિકા’, ૨૭ ઓગસ્ટ, ૧૯૪૫)\nપણ ગાંધીજીએ કહ્યુંઃ ‘સુભાષનું મૃત્યુ નથી થયું. જરૂરત પડ્યે કેટલો મોટો ત્યાગ તે કરી શકે છે તે હું જાણું છું. તેમની પ્રચંડ તૈયારી, સૈનિકી ગુણ અને સંગઠન શક્તિનો પરિચય મને થયો તે પણ ભારતમાંથી અદૃષ્ટ થયા પછી. આ રીતે તે મરી ન શકે મારું હૈયું એમ કહે છે.’\nગુવાહાટીની સભામાં યે તેમણે જણાવ્યુંઃ ‘મને વિશ્વાસ છે કે સુભાષ જીવિત છે. સમય થશે ત્યારે આપણી વચ્ચે આવશે. (I believe Subhash still alive. He is biding time and will come out at the right moment.’)\nગાંધી સ્મારકઃ શશાંક શેખર સન્માન ગ્રંથમાં (૧૯૬૯) ખ્યાત જનનેતા શશાંક શેખરનું સ્મરણઃ ‘દિલ્હીના ક્વિન્સ-વેમાં આઝાદ હિન્દ સરકારના મુખ્ય કાર્યકર્તાઓની બેઠકમાં કર્નલ હબીબ-ઉર-રહેમાને સુભાષમૃત્યુની દુર્ઘટનાનું વિગતે વર્ણન કર્યું. વાત પૂરી થતાં ગાંધીજી બોલ્યાઃ ‘બીજું કંઈ કહેવાનું છે?’ રહેમાને ના પાડી. ગાંધી બોલ્યાઃ હું તમારી એકાદ વાતનો યે ભરોસો નથી કરતો. સુભાષ મરી ના શકે.’\nકોલકતા, અમદાવાદ, કરાચી, મુંબઈ સર્વત્ર શોકની આંધી ફરી વળી. પ્રેસ્ટન ગોયર એસોસિયેટેડ પ્રેસ ઓફ અમેરિકાનો સંવાદદાતા હતો. તેણે સવાલ વહેતો કર્યોઃ ‘શું જાપાનીઓએ સુભાષચંદ્રને ‘અંડર ગ્રાઉન્ડ’ થવામાં મદદ કરી છે, જેનાથી તે મિત્ર દેશો સામેના જંગને લીધે થનારી સજાથી બચી જઈ શકે?\nવાઇસરોય માર્શલ આર્ચીબોલ્ડ વેવેલથી ના રહેવાયું. તેમણે સ્વીકાર્યું કે આવી કથિત દુર્ઘટનાની ખબર ‘અંડર ગ્રાઉન્ડ’ થતાં પહેલાં થતી જ હોય છે.\nજવાહરલાલની એક પત્રકાર પરિષદમાં ‘ટ્રિબ્યુન’નો પત્રકાર અલ્ફ્રેડ વેગ હાજર હતો. અમેરિકી સેના સાથે જોડાયેલો યુદ્ધ સંવાદદાતા. તેણે નેહરુની સમક્ષ કહ્યુંઃ ‘છેક ૨૯મી ઓગસ્ટ, ૧૯૪૫ના દિવસે. બોઝ જીવંત છે. મેં તેમને માત્ર ચાર દિવસ પહેલાં સાઇગોનમાં જોયા હતા.’\n‘સન્ડે ઓબ્ઝર્વર’ લંડને લખ્યુંઃ ‘અમેરિકા અને બ્રિટિશ સેના પણ બોઝના વિમાની અકસ્માત પર વિશ્વાસ નથી રાખતી.’\n૩૦ ડિસેમ્બર, ૧૯૪૫ના ગાંધી શું બોલ્યા? ‘કોઈ તેમના અસ્થિ લાવીને બતાવે તો યે હું ભરોસો નહીં કરું!’ ‘ન્યૂ યોર્ક ટાઇમ્સ’એ પોતાની ટિપ્પણી સાથે આ ખબર છાપી. કારણ એ હતું કે અલ્ફ્રેડ વેગ - જે ‘શિકાગો ટ્રિબ્યુન’નો સંવાદદાતા હતો - ગાંધી સમક્ષ સુભાષ-રહસ્યની ઘણી બધી માહિતી પ્રસ્તૂત કરી ચૂક્યો હતો. ‘ન્યૂ યોર્ક ટાઇમ્સ’એ પણ આ વિધાનને ભારે મહત્ત્વ આપ્યું... ‘લોકો અને સ્વયં ગાંધી - ભારતવિભાજનના જવાબદાર નેતૃત્વથી દુઃખી થઈને - તેના આ ‘ત્રીજા પુત્ર’નાં આગમનની રાહ જોઈ રહ્યા હતા.’\nસુભાષબાબુને મન વંદનીય મોટાભાઈ શરદબાબુ યુરોપના પ્રવાસે હતા. તેમણે મન ખોલ્યું ‘મને વિશ્વાસ અપાયો છે કે મારો ભાઈ જીવિત છે. વિમાની અકસ્માતની ઘટના એક દંતકથા છે...’ (જુલાઈ, ૧૯૪૬)\nબ્રિટિશ સામ્રાજ્યના દિલોદિમાગમાં હજુ ‘જીવંત યા મૃત્યુ પામેલા’ બંગવીર નેતાજી હતા! તપાસ પર તપાસ. ગુપ્તચર તંત્રની, સૈન્યની, રાજકીય ગૃહવિભાગની, અંગત પત્રકારોની... ઇસ્ટ એશિયા ટ્રાન્સલેશન સેન્ટર (સિયાટિક), અમેરિકન કાઉન્ટર ઇન્ટેલિજન્સ કોર (સીઆઇસી), દક્ષિણ પૂર્વ એશિયા કમાન્ડ સેકશન-૧, આઇ.બી. અધિકારીઓની સમિતિ, કમ્બાઇન્ડ સર્વિસિસ ડીટેઇલ્ડ ઇન્ટ્રોગેશન સેન્ટર (સી.એસ.ડી.આઇ.સી.) મિલિટરી ઇન્ટેલિજન્સ, ડબલ્યુ મેકરાઇટ, ફિલિપ ફીને, ડબ્લ્યુ.એમ.એફ. ડેવિસ, રાયબહાદુર બક્ષી બદ્રીનાથ (ઇન્ટેલિજન્સ બ્યુરો), જી. ડી. એન્ડરસન, એલાઇડ લેન્ડ ફોસેઝના દક્ષિણ પશ્ચિમી પેસિફિક વિભાગ, સાઇગોન કન્ટ્રોલ કમિશન (સીએસી), મેકરાઇટ, એન્ડરસન, લૂઈ ફિશર...\nઆ યાદી પણ અધૂરી છે.\nસુભાષ અને શિદેઈઃ તાઇકોહ વિમાની દુર્ઘટનામાં ‘માર્યા ગયેલાં’ આ બે પાત્રો દેવહૂમા બનીને મંચુરિયાથી રશિયા પહોંચવા માગતા હતા.\nઅને રશિયાથી ‘ચલો દિલ્હી!’


શાકિબની ખુલી પોલ, ICCએ સટ્ટાબાજ સાથેની Whatsapp ચેટ જાહેર કરી | shakib al hasan whatsapp chat alleged bookie icc bangladesh cricketer shakib al hasan\nshakib al hasan whatsapp chat alleged bookie icc bangladesh cricketer shakib al hasan\nક્રિકેટ / શાકિબની ખુલી પોલ, ICCએ સટ્ટાબાજ સાથેની Whatsapp ચેટ જાહેર કરી\nTeam VTV 11:27 PM, 30 Oct 19\nબાંગ્લાદેશના કેપ્ટન શાકિબ અલ હસન અને શંકાસ્પદ ભારતીય સટ્ટાબાજ દીપક અગ્રવાલ વચ્ચેની ચેટને આંતરરાષ્ટ્રીય ક્રિકેટ પરિષદે જાહેર કરી હતી. બુકી સાથેની વાતચીતની જાણકારી આપવામાં નિષ્ફળ રહેવા પર આઇસીસીએ શાકિબ પર બે વર્ષ માટે પ્રતિબંધ મુક્યો છે. જેમા એક વર્ષનો નિલંબન પ્રતિબંધ સામેલ છે.\nશાકિબ અને શંકાસ્પદ ભારતીય બુકી દીપક અગ્રવાલ વચ્ચે થઇ હતી વોટ્સએપ ચેટ\nICCએ શાકિબ પર2વર્ષ માટે પ્રતિબંધ લગાવ્યો\nશાકિબે અગ્રવાલના આંતરીક સૂચના હાંસલ કરવાની વાત એસીયૂને ન આપી\nજાન્યુઆરી 2018, શાકિબને બાંગ્લાદેશ, શ્રીલંકા અને ઝિમ્બાબ્વેની હાજરી વાલી ત્રિકોણીય સીરીઝ માટે બાંગ્લાદેશની ટીમ પસંદ કરાયો હતો. આ દરમિયાન તેના અને અગ્રવાલ વચ્ચે વોટ્સએપ પર વાત થઇ.\n19 જાન્યુઆરી 2018, શાકિબને એ દિવસે મેચમાં મેન ઓફ ધ મેચ બનવા માટે અગ્રવાલે શુભકામના પાઠવતા વોટ્સએપ પર સંદેશ મોકલ્યો. અગ્રવાલે ત્યારબાદ સંદેશ મોકલ્યો, 'શું આપણે તેમા કામ કરી શકીએ છીએ અથવા હું આઇપીએલ સુધી રાહ જોઉં.'\nઆ સંદેશમાં 'કામ' કરવાનો સંદર્ભ તેનો અગ્રવાલને આંતરિક સૂચના ઉપલબ્ધ કરાવવાનો હતો. શાકિબે અગ્રવાલના સંપર્કની જાણકારી એસીયૂ અથવા કોઇ અન્ય ભ્રષ્ટાચાર વિરોધી એજન્સીને ન આપી.\n23 જાન્યુઆરી 2018, શાકિબને અગ્રવાલનો વધુ એક વોટ્સએપ સંદેશ મળ્યો જેમા અગ્રવાલે એકવાર ફરી તેને સંપર્ક કરી આંતરિક જાણકારી મેળવવાનો પ્રયાસ કર્યો. અગ્રવાલે લખ્યું કે, 'દોસ્ત આ સીરીઝમાં કંઇ થઇ શકે છે?'\nશાકિબે પુષ્ટી કરી કે અગ્રવાલે આ સંદેશ તેને હાજર ટ્રાઇએન્ગુલર સીરીઝના સંબંધમાં આંતરિક સૂચના હાંસલ કરવાના આગ્રહની સાથે કર્યો હતો.\nશાકિબે અગ્રવાલના આંતરીક સૂચના હાંસલ કરવાની આ આગ્રહની જાણકારી એસીયૂ અથવા કોઇ અન્ય ભ્રષ્ટાચાર વિરોધી અધિકારીને ન આપી.\n26 એપ્રિલ 2018, તે કિંગ્સ ઇલેવન પંજાબ વિરુદ્ધ આઇપીએલ મેચમાં સનરાઇઝર્સ હૈદરાબાદ ટીમ તરફથી રમ્યો.\nએ દિવસે તેને અગ્રવાલનો વધુ એક વોટ્સએપ સંદેશ મળ્યો જેમા એ દિવસે નિશ્ચિત ખેલાડીના રમવા વિશે પૂછવામાં આવ્યું. આ પ્રકારે એકવાર ફરી આંતરીક જાણકારી માગંવામાં આવી.\nઅગ્રવાલે બિટકોઇન, ડોલર અકાઉન્ટ વિશે વાત કરીને આ ચર્ચાને ચાલુ રાખી અને તેના ડોલર એકાઉન્ટ વિશે જાણકારી માંગી. આ વાતચીત દરમિયાન તેણે અગ્રવાલને કહ્યું કે તે પહેલા તેને મળવા માંગે છે.\n26 એપ્રિલ 2018ના આ મેસેજમાં ઘણા ડિલીટ કરવામાં આવેલા સંદેશ પણ સામેલ છે. શાકિબે પુષ્ટિ કરી કે અગ્રવાલે આ ડિલીટ કરેલા સંદેશાઓમાં આંતરીક જાણકારી દેવાનો આગ્રહ કર્યો હતો.\nએમણે પુષ્ટી કરી કે અગ્રવાલને લઇને તેમની ચિંતાઓ હતી. લાગતુ હતું કે તે 'દગાખોર' છે. ત્યારબાદ થયેલ વાતચીતમાં તેને અનુભવ થયો કે તે સટ્ટાબાજ હતો.\n26 એપ્રિલ 2018ના દિવસે અગ્રવાલના સંપર્ક કરવાની જાણકારી તેણે એસીયૂ અથવા કોઇપણ અન્ય ભ્રષ્ટાચાર વિરોધી અધિકારીને ન આપી.\nશાકિબે એસીયૂને જણાવ્યું કે અગ્રવાલના કોઇપણ આગ્રહનો સ્વીકાર નહોતો કરાયો અને ન કોઇ જાણકારી આપી. તેણે કોઇ માહિતી આપી નથી જેના માટે આગ્રહ કરવામાં આવ્યો હતો અને ન અગ્રવાલથી તેણે કોઇ પૈસા અને અન્ય કોઇ ઇનામ લીધુ. જોકે, આ વિશે તેમણે ક્યારેય એસીયૂ અથવા અન્ય સંબંધિત અધિકારીને કોઇ જાણકારી ન આપી.\nShakib Al Hasan WhatsApp Bangladesh Sports News Cricket News ગુજરાતી ન્યૂઝ


31 ડિસેમ્બરને કારણે રાજ્યના આ શહેરોમાં પોલીસે હાથ ધર્યુ મેગા ચેકિંગ, ક્યાંક તમારા શહેરનું નામ તો નથી ? - GSTV\n31 ડિસેમ્બરને કારણે રાજ્યના આ શહેરોમાં પોલીસે હાથ ધર્યુ મેગા ચેકિંગ, ક્યાંક તમારા શહેરનું નામ તો નથી ?\nLast Updated on December 31, 2018 by\n31 ડિસેમ્બરને લઈને વલસાડ પોલીસે મેગા ચેકિંગ હાથ ધર્યુ છે. વલસાડ બહારથી આવતા વાહનોનું ચેકિંગ હાથ ધરાયુ હતું. ટ્રાન્સપોર્ટના વાહનો, ખાનગી લક્ઝરી બસ અને કારમાં પોલીસે ચેકિંગ હાથ ધર્યુ હતુ. ખાસ કરીને 31 ડિસેમ્બરે લઈને કોઈ નશીલી ચીજવસ્તુઓ તો લઈને નથી આવતાને તે અંગે તપાસ હાથ ધરી.\nથર્ટી ફર્સ્ટની ઉજવણી માટે યુવાઓમાં ભારે થનગનાટ જોવા મળી રહ્યો છે પરંતુ આ ઉત્સાહ અતીરેક ના થાય અને નશામાં ના ડુબે તેમજ જો કોઇએ નશો કર્યો હોય તો તેમને પાઠ ભણાવવા માટે જિલ્લા પોલીસ એક્શનમાં આવી છે. વડોદરા જિલ્લામાં 13 મહત્વના પોઇન્ટો પર પોલીસ ફરજ બજાવશે અને બ્રેથ એનેલાઇઝર સાથે શંકાસ્પદ શખ્સોનું ચેકીંગ કરશે. ફાર્મહાઉસોમાં પણ ખાસ નજર રાખવામાં આવશે.\nવલસાડ પોલીસનું મેગા ચેકીંગ, 31ને લઈ જિલ્લા એસ.પી.ના આદેશ અનુસાર હાથ ધરાયુ ચેકીંગ. વલસાડ પ્રવેશતા તમામ વાહનનોનું ચેકીંગ. ટ્રાન્સપોર્ટ, વાહન, લકઝરી બસ, તેમજ કારોનું ચેકીંગ હાથ ધરાયું.\n31 ડિસેમ્બરને લઈને અરવલ્લી જિલ્લા પોલીસ એકશનમાં છે. અને બોર્ડર પર સઘન ચેકિંગ હાથ ધરાયુ છે. જિલ્લાના તમામ પોલીસ સ્ટેશનનની કુલ 35 ટીમ બનાવીને ચેકિંગ હાથ ધરવામાં આવ્યુ છે. ખાસ કરીને અન્ય રાજ્યમાંથી 31 ડિસેમ્બરને લઈને ગુજરાતમાં દારુ ઘુસાડવામાં ન આવે તે માટે શામળાજીની ઉન્ડવા બોર્ડર પર વાહનોનું સખત ચેકિંગ હાથ ધરાયુ છે.\nઉલ્લેખનીય છે કે બે વર્ષ પૂર્વે ડિસેમ્બર માસમાં જ અખંડ ફામ ર્હાઉસમાં લગ્ન પ્રસંગે દારૃની પાર્ટીમાં દરોડા બાદ પોલીસ દ્વારા ખુબ તકેદારી રાખવામાં આવી રહી છે. શહેરના પશ્ચિમ વિસ્તારમાં વૈભવી ફાર્મહાઉસો આવેલા છે જ્યાં સૌથી વધારે નજર રાખવામાં આવશે. પોલીસ સ્ટેશન કક્ષાએ બે ટીમો તેમજ જિલ્લા કક્ષાએ પાંચ ટીમો બનાવવામાં આવી છે આ ટીમોમાં ડિવાયએસપી, પીઆઇ અને પીએસઆઇ ઉપરાંત સ્ટાફના માણસો આજે સાંજથીજ નક્કી કરેલા પોઇન્ટો પર ગોઠવાઇ ગયા છે અને છાકટા બનેલા લોકોને ઝડપી પાડી તેઓની સામે કાયદેસરની કાર્યવાહી કરવામાં આવશે.\nતમામ પોઇન્ટો પર પોલીસ પાસે બ્રેથ એનેલાઇઝર હશે જેથી કોઇ વ્યક્તિએ નશો કર્યો હશે તો તાત્કાલીક તેની જાણ થઇ જશે. પોલીસ દ્વારા વાહન ચેકીંગ પણ કરવામાં આવશે અને માદક દ્રવ્ય સાથે કોઇ આવે તો તુરંતજ કાર્યવાહી કરાશે. જિલ્લામાં આશરે ૧૦૦થી વધુ ફાર્મહાઉસો તેમજ રિસોર્ટસ અને હોટલોમાં સીસીટીવી કેમેરા ચાલુ રાખવાની સુચના આપી દેવામાં આવી છે. થર્ટી ફર્સ્ટના બંદોબસ્તમાં મહિલા પોલીસ પણ તૈનાત રહેશે એટલુંજ નહી પરંતુ ખાનગી ડ્રેસમાં પણ પોલીસ દ્વારા વોચ રાખવામાં આવશે.\nચેકપોસ્ટ પર વીડિયોગ્રાફી કરવાની પણ સૂચના આપવામાં આવી છે એટલુંજ નહી પરંતુ ધુમ સ્ટાઇલથી વાહનો હંકારતા લોકો સામે પણ કાર્યવાહી કરવામાં આવશે. વડોદરા તાલુકાના ચાર ચોકડી સેવાસી ચોકડી, ભીમપુરા ચોકડી, વેસ્ટર્ન બાયપાસ ચોકડી, સિંઘરોટ ચોકી પર પોલીસની ટીમો ગોઠવવામાં આવી છે. આ પોલીસ દ્વારા અસામાજીક તત્વો દ્વારા થતી અંધારામાં થતી છેડતી, ચેન સ્નેચીંગ જેવી ઘટનાઓ ના બને તેના પર ખાસ વોચ રાખવામાં આવશે.\nથર્ટી ફર્સ્ટની પાર્ટી ક્યાં ક્યાં યોજાશે?\nબરોડા પ્રેસીડેન્સી સ્પોર્ટસ ક્લબ શેરખી\nવાઘેશ્વરી ફાર્મ સેવાસી\nબનીયન પેરેડાઇઝ રિસોર્ટ દુમાડ\nવેવ્ઝ ક્લબ ભાયલી\nપ્લાઝો હોટલ વેમાલી\nચંદન મલ્ટીપ્લેક્સ શેરખી\nલલીતા પાર્ટીપ્લોટ ભાયલી\nઅરાણા લોન્જ ફાર્મ સેવાસી\nઠાકોર ફળીયું ભાયલી\nધનલક્ષ્મી ફાર્મ શેરખી\nમોદીએ બતાવી 56ની છાતી, એ જગ્યાએ ગયા જ્યાં એક સમયે કોઇ જવાની હિંમત સુદ્ધા ન કરતું\nBig Boss-12માં સસ્પેન્સનો આવ્યો અંત, બહેને ભાઇને હરાવી જીતી લીધી બિગ બોસની ટ્રોફી


News & Views :: શ્રીસંતની એક્સ ગર્લફ્રેન્ડે કર્યો ખુલાસોઃ તે પોતાની પત્ની સાથે પણ કરતો હતો દગો\nશ્રીસંતની એક્સ ગર્લફ્રેન્ડે કર્યો ખુલાસોઃ તે પોતાની પત્ની સાથે પણ કરતો હતો દગો\nક્રિકેટર શ્રીસંત હાલ સમાચારોમાં છે. બિગ બોસનાં ઘરમાં તે પોતાનાં ગુસ્સાને લઈને ચર્ચામાં રહે છે, પરંતુ હવે તે ઘરની બહાર પણ વિવાદોમાં આવી ગયો છે. શ્રીસંતની એક્સ ગર્લફ્રેન્ડે તેનાં પર ઘણાં ગંભીર આરોપો લગાવ્યા છે. તેની સાથે જ તેની ગર્લફ્રેન્ડે એ પણ કહ્યું હતું કે, તેણે તેની પત્ની સાથે પણ દગો કર્યો છે.\nજો અફવાઓની વાતોને સાચી માનીએ તો શ્રીસંત ભૂતકાળમાં સંજના, ડેઝી બોપન્ના, સુરવીન ચાવલા અને શહનાઝ પદ્મસીને ડેટ કરી ચૂક્યો છે. હવે, તો તે એક વિવાહિત પુરુષ છે. તે ભુવનેશ્વરીની સાથે સુખી વૈવાહિક જીવન જીવી રહ્યો છે.\nજોકે, હાલમાં જ શ્રીસંતની ગર્લફ્રેન્ડે એક શોમાં કહ્યું હતું કે, શ્રીસંતે અચાનક જ તેની સાથે બ્રેકઅપ કરી લીધું હતું. જેને કારણે ઘણા બધા સવાલો એવા છે, જેનાં હજુ સુધી જવાબો મળ્યાં નથી. તેણે કહ્યું હતું કે, તે શોમાં પોતાને જેટલો મહાન બતાવવાનો પ્રયત્ન કરે છે એટલો એ મહાન નથી. શ્રીસંતની એક્સ ગર્લફેન્ડ અને અભિનેત્રી નિકેશા પટેલે હાલમાં જ આ રહસ્ય પરથી પડદો ઉઠાવતા જણાવ્યું હતું કે, તે શ્રીસંત સાથે લિવ ઈનમાં પણ રહી ચૂકી છે. તે સમયે શ્રીસંત ભુવનેશ્વરીને ડેટ કરી રહ્યો હતો, એવામાં તે પોતાની પત્ની સાથે પણ દગો કરી રહ્યો હતો.\nનિકેશા પટેલે કહ્યું હતું કે, તે ભુવનેશ્વરી સાથે પ્રેમમાં હતો. લગ્ન પહેલાં આશરે7વર્ષ સુધી તે સાથે રહ્યાં છે. આ વાત મારા માટે ખૂબ જ સોકિંગ હતી. જો આવું હતું તો શ્રીસંત મારી સાથે લિવ ઈનમાં એક વર્ષ સુધી શા માટે રહ્યો?


રાજ્યસભામાં સવર્ણ અનામત બીલ પાસ, કોંગ્રેસ સહિતના વિપક્ષોનું સમર્થન - SATYA DAY\nરાજ્યસભામાં સવર્ણ અનામત બીલ પાસ, કોંગ્રેસ સહિતના વિપક્ષોનું સમર્થન\nબીલની તરફેણમાં ૧૬૫ અને વિરોધમાં ૦૭ વોટ પાડયા હતા.\nલોકસભામાંથી ૧૦ ટકા સવર્ણ અનામત બીલ ને પાસ કરવામાં આવ્યા બાદ આજે રાજ્યસભામાં થી પાસ કરી દેવામાં આવ્યું હતું. લોકસભામાં ગઇકાલે ૩૨૪ વોટ બીલની તરફેણમાં પાડયા હતા. જ્યારે રાજ્યસભામાં બીલને સિલેક્ટ કમિટીને મોકલવાની માંગ ફગાવાઈ હતી. જ્યારે બીલને પાસ કરવામાં આવતા પહેલાં મતદાન કરાયું હતું.\nનોકરીઓ અને શૈક્ષણિક સંસ્થાઓમાં સવર્ણોને આર્થિક આધાર પર 10 ટકા અનામત આપવા માટે આજે રાજ્યસભામાં વિધેયક રજૂ કરવામાં આવ્યું હતું અને રાત્રે સાડા દસ વાગ્યે બીલને મંજૂરી આપવામાં આવી હતી. લોકસભામાં ભાજપ પાસે પર્યાપ્ત સંખ્યાબળ હોવાથી આસાનીથી પાસ થઈ ગયુ. રાજ્યસામાં હાલ સાંસદોની સંખ્યા 244 છે. બિલ પસાર કરવા માટે બે તૃત્યાંશ સાંસદો એટલે કે 163 મતની જરૂર હતી.કોંગ્રેસ, સપા સહિતના વિપક્ષોએ બીલને સમર્થન આપ્યું હતું.\nરાજ્યસભામાં એનડીએ અને બિલનું સમર્થન કરી રહેલા વિપક્ષી સાંસદોની સંખ્યા 162 થાય છે. 13-13 સાંસદો વાળી તૃણમૂલ, અન્નામુદ્રક અથવા બીજેડી ટીઆરએસમાંથી કોઈ એક સાંસદનું સમર્થન મળે તો આ વિધેયક રાજ્યસભામાં પસાર થઈ શકે તેમ છે. જોકે વિપક્ષી પાર્ટીઓએ લોકસભામાં ચૂંટણી નજીક હોવાથી આ બીલ લાવવા પર સરકારના ઈરાદા પર સવાલ ઉઠાવ્યા હતા. પરંતુ રાજ્યસભામાં વિપક્ષોએ સમર્થન આપતા મોદી સરકાર માટે આ બીલને પસાર કરવાની રાહ આસાન બની હતી.\nઆ અભિયાનની શરૂઆત કરવા માટે રાહુલ ગાંધી ગુજરાત આવશે\nસુરતના ડોક્ટરોનો ચમત્કાર, મશીનમાં કપાઈ ગયેલી આંગળીઓને ફરી જોડી હાથને આપ્યુ નવજીવન